Dan id-dokument fih l-informazzjoni dwar il-prodott approvata għall-Byfavo, bil-bidliet li saru mill-aħħar proċedura li affettwat l-informazzjoni dwar il-prodott (EMA/VR/0000348950) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/Byfavo




















ANNESS I

SOMMARJU TAL-KARATTERISTIĊI TAL-PRODOTT

















1.	ISEM IL-PRODOTT MEDIĊINALI

Byfavo 20 mg trab għal soluzzjoni għall-injezzjoni


2.	GĦAMLA KWALITATTIVA U KWANTITATTIVA

Kull kunjett fih remimazolam besylate ekwivalenti għal 20 mg ta’ remimazolam.
Wara r-rikostituzzjoni kull mL fih 2.5 mg ta’ remimazolam.

Eċċipjent b’effett magħruf

Kull kunjett fih 79.13 mg ta’ dextran 40 għall-injezzjoni.

Għal-lista sħiħa tal-eċċipjenti, ara sezzjoni 6.1.


3.	GĦAMLA FARMAĊEWTIKA

Trab għal soluzzjoni għall-injezzjoni.

Trab abjad għal offwajt.


4.	TAGĦRIF KLINIKU

4.1	Indikazzjonijiet terapewtiċi

Remimazolam huwa indikat f’adulti għal sedazzjoni proċedurali.

4.2	Pożoloġija u metodu ta’ kif għandu jingħata

Remimazolam għandu jingħata biss minn professjonisti tal-kura tas-saħħa b’esperjenza fis-sedazzjoni. Il-pazjent għandu jiġi mmonitorjat matul il-proċedura minn professjonist tal-kura tas-saħħa separat, li mhuwiex involut fit-twettiq tal-proċedura, u li l-uniku kompitu tiegħu huwa li jimmonitorja lill-pazjent. Dan il-persunal għandu jkun imħarreġ fl-identifikazzjoni u l-immaniġġjar ta’ mblukkar tal-passaġġi tan-nifs, ipoventilazzjoni u apnea, inklużi ż-żamma tal-passaġġ tan-nifs miftuħ, ventilazzjoni ta’ appoġġ u rianimazzjoni kardjovaskulari. Il-funzjoni respiratorja u kardijaka tal-pazjent għandha tiġi mmonitorjata kontinwament. Prodotti mediċinali għar-rianimazzjoni u tagħmir adattat għall-età u d-daqs biex jerġa’ jinfetaħ il-passaġġ tan-nifs u ventilazzjoni bil-borża/valv/maskra għandhom ikunu disponibbli minnufih. Prodott mediċinali riversiv ta’ benżodiażepina (flumazenil) irid ikun disponibbli minnufih għall-użu.

Pożoloġija

Id-dożaġġ ta’ remimazolam għandu jkun ittitrat b’mod individwali għal doża effettiva li tipprovdi l-livell mixtieq ta’ sedazzjoni u timminimizza r-reazzjonijiet avversi (ara Tabella 1). Dożi addizzjonali jistgħu jingħataw kif meħtieġ biex jinduċu jew jinżamm il-livell mixtieq ta’ sedazzjoni. Għandhom jgħaddu mill-inqas 2 minuti qabel ma tingħata kwalunkwe doża supplimentari sabiex jiġi vvalutat b’mod sħiħ l-effett sedattiv. Jekk 5 dożi ta’ remimazolam fi żmien 15-il minuta ma jirriżultawx fil-livell mixtieq ta’ sedazzjoni għandu jiġi kkunsidrat sedattiv addizzjonali jew sedattiv ieħor. Remimazolam huwa assoċjat ma’ bidu u waqfien rapidi tas-sedazzjoni. Fi provi kliniċi, l-ogħla sedazzjoni seħħet 3‑3.5 minuti wara l-ewwel bolus u l-pazjenti ġew kompletament f’sensihom 12‑14-il minuta mill-aħħar doża ta’ remimazolam.

Il-prodotti mediċinali koamministrati ta’ oppjojde huma magħrufa li jżidu l-effett sedattiv ta’ remimazolam u li jnaqqsu r-rispons ventilatorju għall-istimulazzjoni tal-carbon dioxide (ara sezzjonijiet 4.4 u 4.5).

Tabella 1: Linji gwida ta’ dożaġġ għall-adulti*
	
	Adulti f’età ta’ inqas minn 65 sena
	Anzjani f’età ta’ 65 sena jew aktar
u/jew b’ASA-PS# III-IV u/jew b’piż tal-ġisem ta’ inqas minn 50 kg

	Sedazzjoni proċedurali
b’oppjojde**
	Induzzjoni
Amministra oppjojde*
Stenna 1-2 minuti
Doża inizjali: 
Injezzjoni: 5 mg (2 mL) fuq 1 minuta
Stenna 2 minuti

Manutenzjoni / titrazzjoni
Injezzjoni: 2.5 mg (1 mL) fuq 15-il sekonda


Id-doża massima totali mogħtija fil-provi kliniċi kienet ta’ 33 mg.
	Induzzjoni
Amministra oppjojde*
Stenna 1-2 minuti
Doża inizjali: 
Injezzjoni: 2.5-5 mg (1-2 mL) fuq 1 minuta
Stenna 2 minuti

Manutenzjoni / titrazzjoni
Injezzjoni: 1.25-2.5 mg (0.5-1 mL) fuq 15-il sekonda

Id-doża massima totali mogħtija fil-provi kliniċi kienet ta’ 17.5 mg.

	Sedazzjoni proċedurali mingħajr oppjojde
	Induzzjoni
Injection: 7 mg (2.8 mL) fuq 1 minuta
Stenna 2 minuti

Manutenzjoni / titrazzjoni
Injezzjoni: 2.5 mg (1 mL) fuq 15-il sekonda


Id-doża massima totali mogħtija fil-provi kliniċi kienet ta’ 33 mg.
	Induzzjoni
Injection: 2.5-5 mg (1-2 mL) fuq 1 minuta
Stenna 2 minuti

Manutenzjoni / titrazzjoni
Injezzjoni: 1.25-2.5 mg (0.5-1 mL) fuq 15-il sekonda

Id-doża massima totali mogħtija fil-provi kliniċi kienet ta’ 17.5 mg.


* 	Għall-għoti lil pazjenti li fl-istess ħin ikunu qed jieħdu oppjojdi, dipressanti CNS, alkoħol jew benżodiażepini ara sezzjoni 4.4.
** 	eż. 50 mikrogramma ta’ fentanyl jew doża mnaqqsa b’mod xieraq għal pazjenti anzjani jew b’indeboliment. Għal dożi ta’ fentanyl mogħtija fi provi kliniċi ara sezzjoni 5.1.
# 	American Society of Anesthesiologists Physical Status

Popolazzjonijiet speċjali

Anzjani, pazjenti bi Stat Fiżiku skont l-American Society of Anesthesiologists (ASA-PS) III-IV u pazjenti b’piż tal-ġisem ta’ inqas minn 50 kg
Il-pazjenti anzjani u l-pazjenti b’ASA-PS III-IV jistgħu jkunu aktar sensittivi għall-effetti tas-sedattivi. Qabel l-għoti ta’ remimazolam, valutazzjoni bir-reqqa tal-kondizzjoni ġenerali tal-pazjenti ta’ 65 sena jew aktar u/jew b’ASA-PS III-IV, speċjalment b’piż tal-ġisem baxx (<50 kg), hija għalhekk ta’ rilevanza partikolari meta jittieħdu deċiżjonijiet dwar aġġustamenti individwali tad-dożaġġ għal dawn il-pazjenti (ara sezzjonijiet 4.4).

Indeboliment tal-kliewi
Ma huwa meħtieġ l-ebda aġġustament tad-dożaġġ fi kwalunkwe grad ta’ indeboliment tal-kliewi (inklużi pazjenti brata ta’ filtrazzjoni glomerular [GFR] ta’ <15 mL/min).

[bookmark: _Hlk62069961]Indeboliment epatiku
L-enzima metabolizzanti (carboxylesterase-1 [CES-1]) għal remimazolam tinsab prinċipalment fil-fwied u t-tneħħija ta’ remimazolam hija affettwata minn stadji dejjem jiżdiedu ta’ indeboliment epatiku (ara sezzjoni 5.2). Ma huwa rakkomandat ebda aġġustament tad-doża f’pazjenti b’indeboliment epatiku ħafif (punteġġi Child-Pugh 5 u 6) jew moderat (punteġġi Child-Pugh 7 sa 9). F’pazjenti b’indeboliment epatiku sever (punteġġi Child-Pugh 10 sa 15; data minn 3 individwi biss fi provi kliniċi), l-effetti kliniċi jistgħu jkunu aktar evidenti u jdumu aktar milli f’individwi b’saħħithom. M’hemm bżonn ebda aġġustament tad-doża iżda għandha tingħata attenzjoni partikolari lill-ħin tad-dożi ta’ titrazzjoni u remimazolam għandu jiġi ttitrat bir-reqqa biex ikollu effett f’dawn il-pazjenti (ara sezzjoni 4.4).

Popolazzjoni pedjatrika
Is-sigurtà u l-effikaċja ta’remimazolam fit-tfal u l-adolexxenti f’età ta’ 0 sa 18-il sena s’issa għadhom ma ġewx stabbiliti. M’hemm l-ebda data disponibbli.

Metodu ta’ kif għandu jingħata

Remimazolam huwa għall-użu għal ġol-vini. Remimazolam għandu jkun rikostitwit qabel l-użu ma’ soluzzjoni għall-injezzjoni ta’ klorur tas-sodju (0.9 %).

Għal istruzzjonijiet dwar ir-rikostituzzjoni tal-prodott mediċinali qabel jingħata, u waqt li jingħata ma’ fluwidi oħra ara sezzjoni 6.6.

4.3	Kontraindikazzjonijiet

Sensittività eċċessiva għas-sustanza attiva, benżodiażepini oħra jew għal kwalunkwe eċċipjent elenkat f’sezzjoni 6.1.
Mijastenija gravi mhux stabbli:

4.4	Twissijiet speċjali u prekawzjonijiet għall-użu

Reazzjonijiet avversi kardjorespiratorji

Ġew irrappurtati reazzjonijiet avversi kardjorespiratorji bl-użu ta’ remimazolam, fosthom dipressjoni respiratorja, bradikardija u ipotensjoni. L-għoti ta’ remimazolam jista’ jiġi assoċjat ma’ żieda temporanja fir-rata tal-qalb (10-20 taħbita fil-minuta) li tibda minn 30 sekonda wara li jibda jingħata d-dożaġġ (li tikkorrispondi għall-ħin ta’ konċentrazzjoni massima ta’ remimazolam) qabel ma tiġi riżolta f’madwar 30 minuta wara t-tmiem tal-għoti. Din iż-żieda fir-rata tat-taħbit tal-qalb tikkoinċidi ma’ tnaqqis fil-pressjoni tad-demm u tista’ tħawwad il-korrezzjoni QT mar-rata tal-qalb li tinbidel f’titwil żgħir fil-QTcF fl-ewwel ftit minuti wara l-għoti tad-dożaġġ.
Hija meħtieġa attenzjoni speċjali għall-pazjenti anzjani (≥ 65 sena), għall-pazjenti b’indeboliment tal-funzjoni respiratorja u/jew kardijaka jew għall-pazjenti bi status tas-saħħa ġenerali aktar baxx (ara sezzjoni 4.2).

Użu konkomitanti ta’ oppjojdi

L-użu konkomitanti ta’ remimazolam u oppjojdi jista’ jwassal għal sedazzjoni profonda, dipressjoni respiratorja, koma u mewt. F’pazjenti b’użu ta’ oppjojde għal tul ta’ żmien, hija rrakkomandata kawtela; ma għandux ikun preżunt li dawn l-effetti se jkunu attenwati (ara sezzjoni 4.5).

Użu konkomitanti tal-alkoħol / dipressanti CNS

L-użu konkomitanti ta’ remimazolam mal-alkoħol jew/u dipressanti CNS għandu jiġi evitat. It-teħid tal-alkoħol għandu jiġi evitat għal 24 siegħa qabel ma jingħata remimazolam. Użu konkomitanti bħal dan għandu l-potenzjal li jżid l-effetti kliniċi ta’ remimazolam, li possibbilment jinkludu sedazzjoni severa jew dipressjoni respiratorja klinikament rilevanti (ara sezzjoni 4.5).

Użu ta’ dipressanti tas-CNS kronika

Il-pazjenti li jirċievu terapija ta’ benżodiażepina kronika (eż. għal insomnja jew disturbi ta’ ansjetà) jistgħu jiżviluppaw tolleranza għall-effetti sedattivi ta’ remimazolam. Għalhekk, tista’ tkun meħtieġa doża kumulattiva akbar ta’ remimazolam sabiex jintlaħaq il-livell mixtieq ta’ sedazzjoni. Huwa rakkomandat li tiġi segwita l-iskeda ta’ titrazzjoni f’sezzjoni 4.2 u li ssir titrazzjoni ‘l fuq abbażi tar-rispons tal-pazjent għas-sedazzjoni, sakemm tinkiseb il-profondità mixtieqa tas-sedazzjoni (ara sezzjoni 4.5).

Monitoraġġ

Remimazolam għandu jingħata biss minn professjonisti tal-kura tas-saħħa b’esperjenza fis-sedazzjoni li mhumiex involuti fit-twettiq tal-proċedura, f’ambjent mgħammar kompletament għall-monitoraġġ u l-appoġġ tal-funzjoni respiratorja u kardjovaskulari. Il-persunal tal-għoti għandu jkun imħarreġ b’mod adegwat fir-rikonoxximent u l-ġestjoni tar-reazzjonijiet avversi mistennija fosthom rianimazzjoni respiratorja u kardijaka (ara sezzjoni 4.2). Il-pazjenti għandhom jiġu mmonitorjati mill-qrib waqt u wara l-proċedura għal sinjali u sintomi ta’ dipressjoni respiratorja u sedazzjoni. It-tabib għandu jkun konxju wkoll tal-ħin tipiku li l-pazjenti jieħdu biex jirkupraw mill-effetti ta’ remimazolam u oppjojde konkomitanti użat fil-provi kliniċi (ara sezzjoni 5.1), iżda li dan jista’ jvarja f’pazjenti individwali. Il-pazjenti għandhom jiġu mmonitorjati mill-qrib sakemm jitqiesu mill-professjonist tal-kura tas-saħħa li jkunu rkupraw biżżejjed.

Amnesija

Remimazolam jista’ jikkawża amnesija anterograde. L-amnesija, jekk għal tul ta’ żmien, tista’ tippreżenta problemi fil-pazjenti ta’ barra, li huma skedati għal rilaxx wara intervent. Wara li jirċievu remimazolam, il-pazjenti għandhom jiġu vvalutati u rilaxxati mill-isptar jew mill-kamra ta’ konsultazzjoni mit-tabib tagħhom, b’parir u appoġġ xieraq biss.

[bookmark: _Hlk62069561]Indeboliment epatiku

L-effetti kliniċi jistgħu jkunu aktar evidenti u jdumu aktar f’pazjenti b’indeboliment epatiku sever minħabba tneħħija mnaqqsa (ara sezzjoni 5.2). Hija meħtieġa attenzjoni speċjali għall-ħinijiet tad-dożi ta’ titrazzjoni (ara sezzjoni 4.2). Dawn il-pazjenti jistgħu jkunu aktar suxxettibbli għal dipressjoni respiratorja (ara sezzjoni 4.8).

Mijastenija gravi

Għandha tingħata attenzjoni partikolari meta remimazolam jingħata lil pazjent b’mijastenija gravi (ara sezzjoni 4.3).

Abbuż mid-droga u dipendenza fiżika

Remimazolam għandu potenzjal li jistimola l-abbuż u d-dipendenza. Dan għandu jitqies meta jiġi preskritt jew jingħata remimazolam fejn ikun hemm tħassib dwar żieda fir-riskju ta’ użu ħażin jew abbuż.

Eċċipjenti

Dextran
Dan il-prodott mediċinali fih 79.13 mg ta’ dextran 40 għall-injezzjoni f’kull kunjett. Dextrans jistgħu jikkawżaw reazzjonijiet anafilattiċi/anafilattojdi f’xi pazjenti.

4.5	Interazzjoni ma’ prodotti mediċinali oħra u forom oħra ta’ interazzjoni

Interazzjonijiet mediċinali farmakokinetiċi

Remimazolam huwa metabolizzat permezz ta’ CES, tip 1A. Ma sar l-ebda studju in vivo dwar l-interazzjoni mediċinali. Data in vitro hija mqassra f’sezzjoni 5.2.

Interazzjonijiet mediċinali farmakodinamiċi

Żieda fis-sedazzjoni b’dipressanti CNS u oppjojdi
Il-koamministrazzjoni ta’ remimazolam ma’ oppjojdi u dipressanti CNS, inkluż l-alkoħol, x’aktarx li twassal għal sedazzjoni u dipressjoni kardjorespiratorja awmentata. L-eżempji jinkludu derivattivi tal-opiate (użati bħala analġeżiċi, antitussivi jew trattamenti ta’ sostituzzjoni), antipsikotiċi, benżodiażepini oħra (użati bħala ansjolitiċi jew ipnotiċi), barbiturati, propofol, ketamina, etomidate; antidipressanti sedattivi, antistamini H1 mhux reċenti u prodotti mediċinali antiipertensivi li jaħdmu ċentralment.

L-użu konkomitanti ta’ remimazolam u oppjojdi jista’ jwassal għal sedazzjoni profonda u dipressjoni respiratorja. Il-pazjenti għandhom jiġu mmonitorjati għad-dipressjoni respiratorja u l-profondità tas-sedazzjoni (ara sezzjonijiet 4.2 u 4.4).

It-teħid tal-alkoħol għandu jiġi evitat għal 24 siegħa qabel l-għoti ta’ remimazolam minħabba li jista’ jżid b’mod sostanzjali l-effett sedattiv ta’ remimazolam (ara sezzjoni 4.4).

4.6	Fertilità, tqala u treddigħ

Tqala

M’hemmx jew hemm data limitata (inqas min 300 riżultat ta’ tqala) dwar l-użu ta’ remimazolam fin-nisa tqal.

Studji f’annimali ma jurux effetti ħżiena diretti jew indiretti fuq it-tossiċità riproduttiva (ara sezzjoni 5.3). Bћala miżura ta’ prekawzjoni huwa preferibbli li jiġi evitat l-użu ta’ Byfavo waqt it-tqala.

Treddigħ

Mhux magħruf jekk remimazolam u l-metabolita ewlenija tiegħu (CNS7054) joħorġux fil-ħalib tas-sider tal-bniedem. Data tossikoloġika disponibbli fl-annimali wriet eskrezzjoni ta’ remimazolam u CNS7054 fil-ħalib (għad-dettalji ara sezzjoni 5.3). Ma jistax jiġi eskluż riskju għat-trabi tat-twelid/trabi; għalhekk, l-għoti ta’ remimazolam lil ommijiet li jkunu qed ireddgħu għandu jiġi evitat. Jekk hemm bżonn li jingħata remimazolam, allura huwa rakkomandat it-twaqqif tat-treddigħ għal 24 siegħa wara l-għoti.

Fertilità

Ma hemm ebda data dwar l-effetti ta’ remimazolam fuq il-fertilità tal-bniedem. Fl-istudji fuq l-annimali ma kien hemm l-ebda effett fuq it-tgħammir jew il-fertilità bit-trattament b’remimazolam (ara sezzjoni 5.3).

4.7	Effetti fuq il-ħila biex issuq u tħaddem magni

Remimazolam għandu influwenza kbira fuq il-ħila biex issuq u tħaddem magni. Qabel ma jirċievi remimazolam, il-pazjent għandu jiġi mwissi biex ma jsuqx vettura jew iħaddem magni sakemm jirkupra għalkollox. Tabib għandu jiddeċiedi meta l-pazjent jista’ jitħalla jmur lura d-dar jew ikompli bl-attivitajiet normali, bl-użu ta’ data ta’ rkupru mill-provi kliniċi ewlenin bħala bażi għad-deċiżjoni tiegħu (ara sezzjoni 5.1). Huwa rakkomandat li l-pazjent jingħata parir xieraq u appoġġ meta jerġa’ lura d-dar wara r-rilaxx (ara sezzjoni 4.4).

[bookmark: _Ref14786875]4.8	Effetti mhux mixtieqa

Sommarju tal-profil tas-sigurtà

Ir-reazzjonijiet avversi l-aktar frekwenti f’pazjenti b’remimazolam ġol-vini huma ipotensjoni (37.2 %), dipressjoni respiratorja (13.1 %), u bradikardija (6.8 %). Għandhom jittieħdu prekawzjonijiet ta’ sigurtà sabiex tiġi ġestita l-okkorrenza ta’ dawn ir-reazzjonijiet avversi fil-prattika klinika (ara sezzjoni 4.4).

Lista f’tabella ta’ reazzjonijiet avversi

Ir-reazzjonijiet avversi assoċjati ma’ remimazolam ġol-vini osservati fi provi kliniċi kkontrollati f’sedazzjoni proċedurali u fl-ambjent ta’ wara t-tqegħid fis-suq huma tabulati hawn taħt f’Tabella 2. Ir-raggruppamenti tal-frekwenza huma definiti bħala: komuni ħafna (≥1/10), komuni (≥1/100 sa <1/10), mhux komuni (≥ 1/1 000 sa < 1/100), rari (≥ 1/10 000 sa < 1/1 000); rari ħafna (< 1/10 000);  u mhux magħruf (ma tistax tittieħed stima mid-data disponibbli).

[bookmark: _Ref19688101]Tabella 2: Lista f’tabella ta’ reazzjonijiet avversi

	Disturbi fis-sistema immuni
Mhux magħruf
	
Reazzjoni anafilattika

	Disturbi fis-sistema nervuża
Komuni
Komuni
Mhux komuni 
	
Uġigħ ta’ ras
Sturdament
Ħedla

	Disturbi fil-qalb
Komuni 
	
Bradikardija1*

	Disturbi vaskulari
Komuni ħafna 
	
Ipotensjoni2*

	Disturbi respiratorji, toraċiċi u medjastinali
Komuni ħafna
Mhux komuni
	
Dipressjoni respiratorja3*
Sulluzzu

	Disturbi gastrointestinali
Komuni
Komuni
	
Dardir
Rimettar

	Disturbi ġenerali u kondizzjonijiet ta’ mnejn jingħata
Mhux komuni
Mhux komuni 
	
Tertir bil-bard
Tħoss il-bard


1	Bradikardija tkopri l-avvenimenti identifikati li ġejjin: bradikardija, bradikardija tas-sinus, u tnaqqis fir-rata tat-taħbit tal-qalb.
2	Ipotensjoni tkopri l-avvenimenti identifikati li ġejjin: ipotensjoni, ipotensjoni dijastolika, tnaqqis fil-pressjoni tad-demm, pressjoni tad-demm tnaqqis sistoliku, u pressjoni tad-demm tnaqqis dijastoliku.
3	Dipressjoni respiratorja tkopri l-avvenimenti identifikati li ġejjin: hypoxia, tnaqqis fir-rata respiratorja, aċidożi respiratorja, bradipnea, dispnea, tnaqqis fis-saturazzjoni tal-ossiġnu, ħsejjes anormali tan-nifs, hypopnoea, dipressjoni respiratorja, u diffikultà respiratorja.
*	Ara d-Deskrizzjoni ta’ Reazzjonijiet Avversi Magħżula

Deskrizzjoni tar-reazzjonijiet avversi magħżula

Ir-reazzjonijiet avversi rrapportati ipotensjoni, dipressjoni respiratorja u bradikardija jirrappreżentaw kunċetti mediċi li jinkludu grupp ta’ avvenimenti (irreferi għan-noti ta’ qiegħ il-paġna 1 - 3 taħt Tabella 2); l-inċidenza ta’ dawk irrappurtati f’mill-inqas 1 % tal-pazjenti li rċevew remimazolam huma ppreżentati fit-Tabella 3 hawn taħt skont il-livell ta’ severità:

Tabella 3: Reazzjonijiet avversi magħżula
	Reazzjoni avversa
Terminu ta’ avveniment irrappurtat
	Ħafifa
	Moderata
	Severa

	Bradikardija
	
	
	

	Bradikardija
	6.0 %
	0.1 %
	0.4 %

	Ipotensjoni
	
	
	

	Ipotensjoni
	30.1 %
	1.1 %
	0.1 %

	Ipotensjoni dijastolika
	8.7 %
	0
	0

	Dipressjoni respiratorja
	
	
	

	Hypoxia
	8.0 %
	0.9 %
	0.3 %

	Tnaqqis fir-rata tan-nifs
	1.5 %
	0.4 %
	0



Popolazzjonijiet speċjali oħra

Anzjani u/jew pazjenti b’ASA-PS III-IV
Fi provi kkontrollati fuq sedazzjoni proċedurali, pazjenti ta’ 65 sena jew aktar kellhom frekwenza ogħla ta’ avvenimenti miġbura taħt it-termini ipotensjoni (47.0 % kontra 33.3 %) u dipressjoni respiratorja (22.8 % kontra 9.0 %) minn pazjenti taħt il-65 sena. Il-pazjenti b’ASA-PS III-IV urew ukoll frekwenzi ogħla għal ipotensjoni (43.6 % kontra 35.6 %) u dipressjoni respiratorja (17.6 % kontra 11.8 %) minn pazjenti b’ASA-PS I-II. Età akbar u ASA-PS ogħla ma kinux assoċjati ma’ frekwenza ogħla ta’ bradikardija. Ara wkoll sezzjonijiet 4.2 u 4.4.

[bookmark: _Hlk62070024]Pazjenti b’indeboliment epatiku
Id-dipressjoni respiratorja (tnaqqis fis-saturazzjoni ta’ hypoxia/ossiġnu) kienet irrappurtata fi 2 minn 8 individwi b’indeboliment epatiku moderat, u 1 minn 3 b’indeboliment epatiku sever irreġistrati fi prova ddedikata li tivvaluta remimazolam f’indeboliment epatiku. Ara wkoll sezzjoni 4.2.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Sintomi

Is-sintomi ta’ doża eċċessiva ta’ remimazolam huma mistennija li jkunu estensjoni tal-azzjonijiet farmakoloġiċi tiegħu u jistgħu jippreżentaw wieħed jew aktar mis-sinjali u s-sintomi li ġejjin: sturdament, konfużjoni, ngħas, vista mċajpra jew nistagmus, aġitazzjoni, dgħufija, ipotensjoni, bradikardija, dipressjoni respiratorja u koma.

Immaniġġjar ta’ doża eċċessiva

Is-sinjali vitali tal-pazjent għandhom jiġu mmonitorjati u għandhom jinbdew miżuri ta’ appoġġ kif indikat mill-istat kliniku tal-pazjent inkluż il-ftuħ tal-passaġġi tal-arja, l-iżgurar ta’ ventilazzjoni adegwata u li jkun stabbilit aċċess adegwat għal ġol-vina. B’mod partikolari, il-pazjenti jistgħu jeħtieġu trattament sintomatiku għal effetti kardjorespiratorji jew effetti tas-sistema nervuża ċentrali.
Flumazenil, antagonista tar-riċettur speċifiku benżodiażepina, huwa indikat għat-treġġigħ lura b’mod sħiħ jew b’mod parzjali tal-effetti sedattivi ta’ benżodiażepini u jista’ jintuża f’sitwazzjonijiet fejn doża eċċessiva b’remimazolam hija magħrufa jew suspettata.
Flumazenil huwa maħsub bħala aġġuntiv ma’, mhux bħala sostitut għal, ġestjoni xierqa ta’ doża eċċessiva b’benżodiażepina. Flumazenil ireġġa’ lura biss effetti kkawżati minn benżodiażepina iżda mhux se jreġġa’ lura l-effetti ta’ prodotti mediċinali konkomitanti oħra, eż. dawk tal-oppjojdi.
Il-pazjenti ttrattati bi flumazenil għandhom jiġu mmonitorjati għal sedazzjoni mill-ġdid, dipressjoni respiratorja, u effetti ta’ benżodiażepina residwi oħra għal perjodu xieraq wara t-trattament. Madankollu, peress li s-semiħajja tal-eliminazzjoni ta’ flumazenil hija kważi l-istess bħal remimazolam, ir-riskju ta’ sedazzjoni mill-ġdid wara l-għoti ta’ flumazenil huwa baxx.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Grupp farmakoterapewtiku: Psikoleptiċi, ipnotiċi u sedattivi, kodiċi ATC: N05CD14.

Mekkaniżmu ta’ azzjoni

Remimazolam huwa sedattiv ta’ benżodiażepina b’azzjoni ultraqasira. L-effetti ta’ remimazolam fuq is-CNS jiddependu fuq id-doża mogħtija ġol-vina u mill-preżenza jew in-nuqqas ta’ prodotti mediċinali oħra. Remimazolam jeħel mas-siti ta’ benżodiażepina ta’ riċetturi gamma ammino ta’ aċidu butiriku tat-tip A [GABAA] b’affinità għolja, filwaqt li l-metabolita tal-aċidu karbossiliku tiegħu (CNS7054) għandu madwar 300 darba inqas affinità għal dawn ir-riċetturi. Remimazolam ma jurix selettività ċara bejn sottotipi tar-riċettur GABAA.

Effetti farmakodinamiċi

L-effett farmakodinamiku primarju ta’ remimazolam huwa s-sedazzjoni.
Sedazzjoni hija osservata li tibda b’dożi singoli ta’ bolus ta’ 0.05 sa 0.075 mg/kg f’adulti żgħażagħ b’saħħithom, li tibda bejn 1 u 2 minuti wara l-għoti tad-dożaġġ. L-induzzjoni ta’ sedazzjoni ħafifa għal moderata hija assoċjata ma’ livelli fil-plażma ta’ madwar 0.2 µg/mL. Telf tas-sensi jidher f’dożi ta’ 0.1 mg/kg (anzjani) jew 0.2 mg/kg (adulti żgħażagħ b’saħħithom) u assoċjat ma’ konċentrazzjonijiet fil-plażma ta’ madwar 0.65 µg/mL. Il-profondità, it-tul ta’ żmien u l-irkupru mis-sedazzjoni jiddependu fuq id-doża. Iż-żmien biex wieħed jiġi kompletament f’sensih kien ta’ 10 minuti għal 0.075 mg/kg ta’ remimazolam.

Remimazolam jista’ jikkawża amnesija anterograde wara l-għoti, li jipprevjeni lill-pazjenti milli jiftakru avvenimenti li jkunu seħħew matul il-proċedura. Data tal-kwestjonarju ta’ Brice minn 743 pazjent ittrattat b’remimazolam, ivvalutati 10 minuti wara li l-pazjent jkun ġie kompletament f’sensih u jum wara l-proċedura, turi li 76 % tal-pazjenti ma kellhom l-ebda memorja tal-proċedura.

Effikaċja klinika u sigurtà

L-effikaċja ta’ remimazolam kienet ibbażata fuq żewġ studji ewlenin CNS7056-006 u CNS7056-008 f’pazjenti adulti (ta’ bejn it-18 u l-95 sena) b’ASA-PS I-III li kienu skedati għall-kolonoskopija jew għall-bronkoskopija, rispettivament. Il-bażi tad-data dwar is-sigurtà għal remimazolam barra minn hekk tinkludi prova ta’ sigurtà u effikaċja ddedikata f’pazjenti b’ASA-PS III/IV, CNS7056-015.

CNS7056-006 u CNS7056-008 huma żewġ provi kliniċi double-blind, aleatorji, attivi u kkontrollati bi plaċebo f’pazjenti adulti li kienu għaddejjin minn kolonoskopija u bronkoskopija, rispettivament. Il-pazjenti kollha rċevew fentanyl għal analġeżija qabel u waqt il-proċedura (50 jew 75 µg jew doża mnaqqsa għall-pazjenti anzjani/b’indeboliment u dożi supplimentari ta’ 25 µg mill-inqas 5 minuti ‘l bogħod minn xulxin, kif meħtieġ, iżda mhux biex jaqbżu l-200 µg). Il-pazjenti ntgħażlu b’mod aleatorju biex jingħataw remimazolam, b’doża ta’ midazolam skont il-pożoloġija approvata tal-Istati Uniti, jew plaċebo b’doża ta’ midazolam ta’ salvataġġ fid-diskrezzjoni tal-investigatur.
Il-gruppi ta’ remimazolam u tal-plaċebo kienu double-blinded, filwaqt li l-fergħa ta’ midazolam kienet bi prova miftuħa minħabba l-iskeda ta’ dożaġġ differenti għal midazolam. Wara t-trattament minn qabel b’fentanyl biex tiġi żgurata l-analġeżija, il-pazjenti rċevew doża inizjali ta’ 5.0 mg (2 mL) remimazolam jew plaċebo simili fuq perjodu ta’ 1 minuta jew 1.75 mg midazolam fuq perjodu ta’ 2 minuti (jew 1.0 mg midazolam għal pazjenti ta’ 60 sena jew aktar jew b’indeboliment jew b’mard kroniku). Għall-fergħat ta’ remimazolam u plaċebo, dożi supplimentari ta’ 2.5 mg (1 mL) mill-anqas 2 minuti ‘l bogħod minn xulxin tħallew sakemm inkisbet sedazzjoni adegwata, u kif meħtieġ biex tinżamm is-sedazzjoni. Għal midazolam, dożi supplimentari ta’ 1.0 mg fuq medda ta’ 2 minuti b’2 minuti bejn doża u oħra (jew 0.5 mg għal pazjenti ta’ 60 sena jew aktar jew b’indeboliment jew b’mard kroniku) tħallew jiksbu u jżommu sedazzjoni adegwata.

In-numru ta’ dożi ta’ żieda u d-dożi totali ta’ remimazolam, midazolam u fentanyl ta’ salvataġġ mogħtija huma ppreżentati fit-Tabella 4.

Tabella 4: Numru ta’ dożi ta’ żieda u dożi totali ta’ remimazolam, midazolam u fentanyl ta’ salvataġġ fi provi kliniċi tal-Fażi 3 b’remimazolam ġol-vini (Sett ta’ sigurtà)

	
	CNS7056-006
	CNS7056-008

	Parametru
(devjazzjoni standard medja ± )
	Remimazolam
(N=296)
	Midazolam
(N=102)
	Plaċebo (midazolam ta’ salvataġġ)
(N=60)
	Remimazolam
(N=303)
	Midazolam
(N=69)
	Plaċebo (midazolam ta’ salvataġġ)
(N=59)

	Numru ta’ dożi ta’ żieda ta’ mediċina tal-istudju
	2.2 ± 1.6
	3.0 ± 1.1
	5.1 ± 0.5
	2.6 ± 2.0
	2.8 ± 1.6
	4.1 ± 0.8

	Dożi totali tal-mediċina tal-istudju [mg]
	10.5 ± 4.0
	3.9 ± 1.4
	0
	11.5 ± 5.1
	3.2 ± 1.5
	0

	Dożi totali ta’ midazolam ta’ salvataġġ [mg]
	0.3 ± 2.1
	3.2 ± 4.0
	6.8 ± 4.2
	1.3 ± 3.5
	2.6 ± 3.0
	5.9 ± 3.7

	Dożi totali ta’ fentanyl [µg]
	88.9 
± 21.7
	106.9 
± 32.7
	121.3 
± 34.4
	81.9
 ± 54.3
	107.0 
± 60.6
	119.9 
± 80


Is-sett ta’ sigurtà jikkonsisti mill-pazjenti kollha li ntgħażlu b’mod aleatorju li jirċievu kwalunkwe ammont ta’ mediċina tal-istudju.

Il-punt tat-tmiem primarju, is-suċċess tal-proċedura ġie ddefinit bħala li ssodisfa dawn kollha li ġejjin:
· It-tlestija tal-kolonoskopija/il-proċedura tal-bronkoskopija, U
· L-ebda ħtieġa ta’ mediċina sedattiva ta’ salvataġġ, U
· L-ebda ħtieġa ta’ aktar minn 5 dożi tal-mediċina tal-istudju fi ħdan kwalunkwe perjodu ta’ 15-il minuta (għal midazolam: l-ebda ħtieġa ta’ aktar minn 3 dożi fi ħdan kwalunkwe perjodu ta’ 12-il minuta).

Ġew osservati rati ogħla ta’ suċċess statistikament sinifikanti għad-differenza bejn remimazolam u plaċebo (p<0.0001; Tabella 5 u Tabella 6). It-tqabbil bejn remimazolam u midazolam huwa deskrittiv u ma sarx ittestjar ta’ sinifikat. Fil-prova ta’ sigurtà u effikaċja ddedikata f’pazjenti b’ASA-PS III/IV, CNS7056-015, ġew osservati riżultati simili, ir-rata ta’ suċċess tal-proċedura kienet 27/32 (84.4 %) għal remimazolam, u 0 % għall-plaċebo.

Tabella 5: Rati ta’ suċċess tal-proċedura fi provi kliniċi tal-Fażi 3 b’remimazolam ġol-vini għat-tul tal-proċedura ta’ <30 minuta (sett ta’ intenzjoni li jiġu ttrattati)

	Prova
	CNS7056-006
	CNS7056-008

	Fergħa tat-trattament
	Remimazolam
(N=297)
	Midazolam
(N=100)
	Plaċebo (midazolam ta’ salvataġġ)
(N=58)
	Remimazolam
(N=280)
	Midazolam
(N=69)
	Plaċebo (midazolam ta’ salvataġġ)
(N=58)

	Suċċess tal-proċedura [N (%)]
	272 (91.6 %)
	26 (26.0 %)
	1 (1.7 %)
	232 (82.9 %)
	22 (31.9 %)
	2 (3.5 %)

	Falliment tal-proċedura [N (%)]
Medikazzjoni sedattiva ta’ salvataġġ meħuda [N]
Wisq dożi f’perjodu ta’ żmien partikolari [N]

Proċedura mhux kompluta [N]
	25 (8.4 %)
9

17

7
	74 (74.0 %)
63

55

2
	57 (98.3 %)
55

42

1
	48 (17.1 %)
38

10

9
	47 (68.1 %)
37

10

5
	56 (96.6 %)
53

10

3


Is-sett ta’ analiżi ta’ intenzjoni li jiġu ttrattati jinkludi l-pazjenti kollha li ntgħażlu b’mod aleatorju.

Tabella 6: Rati ta’ suċċess tal-proċedura fi provi kliniċi tal-Fażi 3 b’remimazolam ġol-vini għat-tul tal-proċedura ta’ ≥ 30 minuta (sett ta’ intenzjoni li jiġu ttrattati)

	Prova
	CNS7056-006
	CNS7056-008

	Fergħa tat-trattament
	Remimazolam
(N=1)
	Midazolam
(N=3)
	Plaċebo (midazolam ta’ salvataġġ)
(N=2)
	Remimazolam
(N=30)
	Midazolam
(N=4)
	Plaċebo (midazolam ta’ salvataġġ)
(N=5)

	Suċċess tal-proċedura [N (%)]
	0
	0
	0
	18 (60.0 %)
	2 (50.0 %)
	1 (20.0 %)

	Falliment tal-proċedura [N (%)]
Medikazzjoni sedattiva ta’ salvataġġ meħuda [N]
Wisq dożi f’perjodu ta’ żmien partikolari [N]
Proċedura mhux kompluta [N]
	1 (100 %)
1

1

0
	3 (100.0 %)
3

1

0
	2 (100 %)
2

2

0
	12 (40.0 %)
11

4

0
	2 (50.0 %)
2

0

0
	4 (80.0%)
4

0

0


Is-sett ta’ analiżi ta’ intenzjoni li jiġu ttrattati jinkludi l-pazjenti kollha li ntgħażlu b’mod aleatorju.

Il-profil tal-bidu u tal-irkupru ta’ remimazolam kien ikkaratterizzat minn punti tat-tmiem sekondarji taż-żmien għall-avveniment ivvalutati fiż-żewġ provi tal-Fażi 3, CNS7056-006 u CNS7056-008. Iż-żmien għall-bidu tal-proċedura kien iqsar (p<0.01) fil-grupp ta’ remimazolam meta mqabbel mal-grupp tal-plaċebo (midazolam ta’ salvataġġ) (Tabella 7). Iż-żmien għall-irkupru huwa ppreżentat skont it-tul tal-proċedura (Tabelli 8 u 9).

Tabella 7: Żmien għall-bidu tal-proċedura fi provi kliniċi tal-Fażi 3 b’remimazolam ġol-vini (sett ta’ intenzjoni li jiġu ttrattati)

	Prova
	CNS7056-006
	CNS7056-008

	Fergħa tat-trattament
	Remimazolam
	Midazolam
	Plaċebo (midazolam ta’ salvataġġ)
	Remimazolam
	Midazolam
	Plaċebo (midazolam ta’ salvataġġ)

	Għadd ta’ pazjenti fl-analiżi
	296
	102
	60
	300
	68
	60

	Medjan (95 % CI)
	4.0 
(-, -)
	19.0 
(17.0, 20.0)
	19.5 
(18.0, 21.0)
	4.1 
(4.0, 4.8)
	15.5 
(13.8, 16.7)
	17.0 
(16.0, 17.5)

	Min, mass
	0, 26
	3, 32
	11, 36
	1, 41
	3, 53
	4, 29


Is-sett ta’ analiżi ta’ Intenzjoni li jiġu ttrattati jinkludi l-pazjenti kollha li ntgħażlu b’mod aleatorju.

Tabella 8: Żmien għall-irkupru fi provi kliniċi tal-Fażi 3 b’remimazolam l ġol-vini għat-tul tal-proċedura ta’ <30 minuta (sett ta’ intenzjoni li jiġu ttrattati)

	Prova
	CNS7056-006
	CNS7056-008

	Fergħa tat-trattament
	Remimazolam
	Midazolam
	Plaċebo (midazolam ta’ salvataġġ)
	Remimazolam
	Midazolam
	Plaċebo (midazolam ta’ salvataġġ)

	Żmien biex wieħed jiġi Kompletament f’Sensih1 mill-Aħħar Doża (minuti)

	Għadd ta’ pazjenti fl-analiżi
	284
	97
	57
	268
	63
	54

	Medjan (95 % CI)
	13.0 
(13.0, 14.0)
	23.0 
(21.0, 26.0)
	29.0 
(24.0, 33.0)
	10.3 
(9.8, 12.0)
	18.0 
(11.0, 20.0)
	17.5 
(13.0, 23.0)

	Min, mass
	3, 51
	5, 68
	9, 81
	1, 92
	2, 78
	5, 119

	Żmien biex wieħed ikun Lest għar-Rilaxx2 mill-Aħħar Doża (minuti)

	Għadd ta’ pazjenti fl-analiżi
	294
	98
	58
	260
	62
	53

	Medjan (95 % CI)
	51.0 
(49.0, 54.0)
	56.5 
(52.0, 61.0)
	60.5 
(56.0, 67.0)
	62.5 
(60.0, 65.0)
	70.0 
(68.0, 87.0)
	85.0 
(71.0, 107.0)

	Min, mass
	19, 92
	17, 98
	33, 122
	15, 285
	27, 761
	40, 178

	Żmien biex wieħed jiġi Lura għan-Normal3 mill-Aħħar Doża (sigħat)

	Għadd ta’ pazjenti fl-analiżi
	292
	95
	54
	230
	56
	46

	Medjan (95 % CI)
	3.2 
(3.0, 3.5)
	5.7 
(4.5, 6.9)
	5.3 
(3.3, 7.2)
	5.4 
(4.6, 6.2)
	7.3 
(5.2, 16.4)
	8.8 
(6.7, 17.0)

	Min, mass
	0, 77
	1, 34
	1, 23
	0, 46
	1, 35
	2, 30


Nota1: 	Kompletament f’sensih hija definita bħala l-ewwel minn tliet kejlijiet MOAA/S konsekuttivi ta’ 5 wara l-ħin tal-bidu tal-aħħar doża ta’ studju jew mediċina ta’ salvataġġ.
Nota2: 	Iż-żmien biex wieħed ikun lest għar-rilaxx ġie stabbilit b’test ta’ mixi.
Nota3: 	Id-data u l-ħin ta’ “lura għan-normal” fil-fehma soġġettiva tal-pazjent ġew irreġistrati permezz ta’ kuntatt bit-telefon mill-infermiera tal-istudju fir-4 Jum (+3/-(1) ġurnata) wara l-proċedura.
Is-sett ta’ analiżi ta’ Intenzjoni li jiġu ttrattati jinkludi l-pazjenti kollha li ntgħażlu b’mod aleatorju.


Tabella 9: Żmien għall-irkupru fi provi kliniċi tal-Fażi 3 b’remimazolam ġol-vini għat-tul tal-proċedura ta’ ≥30 minuta (sett ta’ intenzjoni li jiġu ttrattati)

	Prova
	CNS7056-006
	CNS7056-008

	Fergħa tat-trattament
	Remimazolam
	Midazolam
	Plaċebo (midazolam ta’ salvataġġ)
	Remimazolam
	Midazolam
	Plaċebo (midazolam ta’ salvataġġ)

	Żmien biex wieħed jiġi Kompletament f’Sensih1 mill-Aħħar Doża (minuti)

	Għadd ta’ pazjenti fl-analiżi
	1
	3
	2
	30
	4
	5

	Medjan (95 % CI)
	6.0 (N/A)
	27.0 
(25.0, 28.0)
	22.5 
(21.0, 24.0)
	34.8 
(16.2, 47.4)
	26.1 
(16.0, 42.0)
	48.0 
(22.0, 123.0)

	Min, mass
	6, 6
	25, 28
	21, 24
	4, 114
	16, 42
	22, 123

	Żmien biex wieħed ikun Lest għar-Rilaxx2 mill-Aħħar Doża (minuti)

	Għadd ta’ pazjenti fl-analiżi
	1
	3
	2
	29
	4
	5

	Medjan (95 % CI)
	58.0 
(N/A)
	66.0 
(58.0, 74.0)
	60.0 
(52.0, 68.0)
	83.0 
(72.0, 103.0)
	63.5 
(38.0, 98.0)
	95.0 
(73.0, 157.0)

	Min, mass
	58, 58
	58, 74
	52, 68
	26, 165
	38, 98
	73, 157

	Żmien biex wieħed jiġi Lura għan-Normali3 mill-Aħħar Doża (sigħat)

	Għadd ta’ pazjenti fl-analiżi
	1
	3
	2
	19
	4
	3

	Medjan (95 % CI)
	3.3 
(N/A)
	8.1 
(7.0, 14.4)
	5.2 
(4.6, 5.8)
	16.7 
(4.7, 21.0)
	2.7 
(0.9, 5.1) 
	9.1 
(3.6, 37.0)

	Min, mass
	3, 3
	7, 14
	5, 6
	3, 38
	1, 5
	4, 37


Nota1: 	Kompletament f’sensih hija definita bħala l-ewwel minn tliet kejlijiet MOAA/S konsekuttivi ta’ 5 wara l-ħin tal-bidu tal-aħħar doża ta’ studju jew mediċina ta’ salvataġġ.
Nota2: 	Iż-żmien biex wieħed ikun lest għar-rilaxx ġie stabbilit b’test ta’ mixi.
Nota3: 	Id-data u l-ħin ta’ “lura għan-normal” fil-fehma soġġettiva tal-pazjent ġew irreġistrati permezz ta’ kuntatt bit-telefon mill-infermiera tal-istudju fir-4 Jum (+3/-(1) ġurnata) wara l-proċedura.
Is-sett ta’ analiżi ta’ Intenzjoni li jiġu ttrattati jinkludi l-pazjenti kollha li ntgħażlu b’mod aleatorju.
N/A:	ma tapplikax

Fi proċeduri ta’ inqas minn 30 minuta, l-inċidenza ta’ avvenimenti avversi li rriżultaw mit-trattament kienet ta’ 80.9 %, 90.8 %, u 82.3 % fil-grupp ta’ remimazolam, midazolam, u tal-plaċebo, rispettivament. Fi proċeduri ta’ 30 minuta jew aktar, l-inċidenza ta’ avvenimenti avversi li rriżultaw mit-trattament kienet ta’ 87.1 % fil-grupp ta’ remimazolam, u 100 % kemm fil-grupp ta’ midazolam kif ukoll f’dak tal-plaċebo.

Popolazzjoni pedjatrika
L-Aġenzija Ewropea għall-Mediċini ddiferiet l-obbligu li jiġu ppreżentati r-riżultati tal-istudji b’Byfavo f’subsett wieħed jew aktar tal-popolazzjoni pedjatrika fil-kondizzjoni ta’ sedazzjoni (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Remimazolam jingħata ġol-vina.

Distribuzzjoni

Remimazolam għandu medja tas-semiħajja ta’ distribuzzjoni (t1/2α) ta’ 0.5 sa 2 minuti. Il-volum tad-distribuzzjoni tiegħu (Vz) huwa 0.9 L/kg. Remimazolam u l-metabolita prinċipali tiegħu (CNS7054) juru twaħħil moderat (~90 %) mal-proteini tal-plażma, prinċipalment l-albumina.

Bijotrasformazzjoni

Remimazolam huwa mediċina ester li tiġi kkonvertita malajr fil-metabolita farmakoloġikament inattiva ta’ aċidu karbossiliku (CNS7054) minn CES-1, li jinsab prinċipalment fil-fwied.
Ir-rotta ewlenija tal-metaboliżmu ta’ remimazolam hija permezz tal-konverżjoni f’CNS7054, li mbagħad sa ċertu punt tiġi metabolizzata ulterjorment b’hydroxylation u glucuronidation. Il-konverżjoni f’CNS7054 hija medjata minn carboxylesterases tal-fwied (primarjament tat-tip 1A), mingħajr ebda kontribuzzjoni sinifikanti mill-enzimi taċ-ċitokromu P450.
Studji in vitro ma wrew ebda evidenza li remimazolam jew CNS7054 jinibixxi isoenzimi ta’ ċitokromu P450 CYP1A2, CYP2C9, CYP2C19, CYP2D6, CYP3A4, CYP2B6 u CYP2C8. M’hemmx induzzjoni tal-isoenzimi P450 ewlenin 1A2, 2B6, u 3A4 li jistgħu jiġu indotti fil-bniedem. Studji in vitro ma wrew l-ebda effett klinikament rilevanti tal-inibituri u s-substrati CES fuq il-metaboliżmu ta’ remimazolam. Remimazolam ma kienx substrat rilevanti minn sett ta’ trasportaturi tal-mediċini tal-bniedem (OATP1B1, OATP1B3, BCRP, u MDR1 (=P-glikoproteina)). L-istess jista’ jingħad għas-CNS7054, ittestjat għal MRP2-4. Għall-kuntrarju, is-CNS7054 instab li huwa substrat ta’ MDR1 u BCRP. Ma dehret l-ebda inibizzjoni rilevanti tat-trasportaturi tal-mediċini tal-bniedem, OAT1, OAT3, OATP1B1, OATP1B3, OCT2, MATE1, MATE2-K, BCRP, BSEP, jew MDR1, b’remimazolam jew b’CNS7054.

Eliminazzjoni

Remimazolam għandu medja tas-semiħajja (t1/2ß) ta’ 7 sa 11-il minuta . It-tneħħija hija għolja (68±12 L/h) u ma għandhiex x’taqsam mal-piż tal-ġisem. F’individwi b’saħħithom mill-inqas 80 % tad-doża ta’ remimazolam toħroġ fl-awrina bħala CNS7054 fi żmien 24 siegħa. Traċċi biss (<0.1 %) ta’ remimazolam mhux mibdul jinstabu fl-awrina.

Linearità

Id-doża ta’ remimazolam kontra l-konċentrazzjoni mmassimizzata tal-plażma ta’ remimazolam (Cmax) u l-esponiment totali (AUC0-∞) issuġġeriet relazzjoni proporzjonali għad-doża f’voluntiera umani fil-firxa tad-doża ta’ 0.01-0.5 mg/kg.

Popolazzjoni speċjali

Anzjani
M’hemm l-ebda effett sinifikanti tal-età fuq il-farmakokinetika ta’ remimazolam mogħti għal sedazzjoni proċedurali (ara sezzjoni 4.2).

Indeboliment tal-kliewi
Il-farmakokinetika ta’ remimazolam ma nbidlitx f’pazjenti b’mard tal-kliewi ħafif sa dak tal-aħħar stadju li ma kinux jeħtieġu dijaliżi (inkluż pazjenti b’GFR <15 mL/min) (ara sezzjoni 4.2).

Indeboliment sever tal-funzjoni epatika rriżulta fi tneħħija mnaqqsa u, bħala konsegwenza, irkupru fit-tul mis-sedazzjoni (ara sezzjonijiet 4.2 u 4.8).

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku ibbażat fuq studji konvenzjonali ta’ sigurtà farmakoloġika, tossiċità b’doża waħda jew ripetuta u ġenotossiċità ma juri l-ebda periklu speċjali għall-bnedmin.
Ir-reazzjoni avversa li ġejja ma kinitx osservata fi studji kliniċi, iżda dehret f’annimali infużi bis-soluzzjoni tad-dożaġġ ta’ konċentrazzjonijiet simili għal dik użata fil-prattika klinika:
Leżjonijiet primarji minħabba irritazzjoni mekkanika tal-ħajt tal-vina waqt il-proċedura tat-titqib jistgħu jiġu aggravati b’konċentrazzjonijiet ta’ remimazolam ogħla minn 1 sa 2 mg/mL (infużjoni) jew ogħla minn 5 mg/mL waqt l-għoti tal-bolus.

Riproduzzjoni u żvilupp

Studji dwar it-tossiċità riproduttiva li saru fil-livell massimu ta’ doża ttollerata ma wrew l-ebda effett fuq il-fertilità maskili jew femminili u fuq il-parametri tal-funzjoni riproduttiva. Fi studji dwar l-embrijotossiċità fil-firien u l-fniek, anki fl-ogħla livelli ta’ dożi, li wrew tossiċità materna, kienu osservati biss effetti embrijotossiċi marġinali (tnaqqis fil-piż tal-fetu u żieda żgħira fl-inċidenzi ta’ riassorbimenti bikrija u totali). Remimazolam u l-metabolita ewlenija tiegħu joħorġu fil-ħalib tas-sider tal-firien u l-fniek. Il-metabolita ewlenija inattiva CNS7054 instabet fil-plażma taż-żrameġ li qed jerdgħu, madankollu mhuwiex magħruf jekk remimazolam jiġix ittrasferit permezz tal-ħalib lil frieħ li jkunu qed jerdgħu.


6.	TAGĦRIF FARMAĊEWTIKU

6.1	Lista ta’ eċċipjenti

Dextran 40 għall-injezzjoni
Lactose monohydrate
Hydrochloric acid (għall-aġġustament tal-pH)
Sodium hydroxide (għall-aġġustament tal-pH)

6.2	Inkompatibbiltajiet

Inkompatibilitajiet bejn Byfavo u soluzzjonijiet li jingħataw flimkien jistgħu jirriżultaw fi preċipitazzjoni/turbidità li tista’ tikkawża okklużjoni tas-sit ta’ aċċess vaskulari. Byfavo mhuwiex kompatibbli mas-Soluzzjoni Lactated Ringer (magħrufa wkoll bħala Soluzzjoni Compound Sodium Lactate jew is-Soluzzjoni ta’ Hartmann, is-Soluzzjoni ta’ Ringer aċetat, u s-Soluzzjoni għall-infużjoni ta’ Ringer bikarbonat u soluzzjonijiet alkalini oħra peress li s-solubbiltà tal-prodott hija baxxa f’pH ta’ 4 jew ogħla.

Dan il-prodott mediċinali m’għandux jitħallat jew jingħata flimkien mill-istess pajp tal-infużjoni ma’ prodotti mediċinali oħrajn ħlief dawk imsemmija f’sezzjoni 6.6.

6.3	Żmien kemm idum tajjeb il-prodott mediċinali

Kunjetti mhux miftuħa

4 snin

Stabbiltà waqt l-użu wara r-rikostituzzjoni

L-istabbiltà kimika u fiżika waqt l-użu ntweriet għal 24 siegħa ta’ 20°C sa 25°C.

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwazzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma jintużax immedjatament, il-ħinijiet u l-kondizzjonijiet ta’ ħżin waqt l-użu  huma r-responsabbiltà tal-utent. 

6.4	Prekawzjonijiet speċjali għall-ħażna

Dan il-prodott mediċinali m’għandu bżonn l-ebda kundizzjoni ta’ temperatura speċjali għall-ħażna.

Żomm il-kunjetti fil-kartuna ta’ barra sabiex tilqa’ mid-dawl.

Għall-kondizzjonijiet ta’ ħażna wara r-rikostituzzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

Kunjett tal-ħġieġ tat-Tip 1 b’tapp (lastku bromobutyl) u siġill (aluminju) b’għatu blu tal-polypropylene tat-tip flip-off.

Daqs tal-pakkett: Pakkett ta’ 10 kunjetti

Istruzzjonijiet għall-użu

Byfavo għandu jiġi rikostitwit taħt kondizzjonijiet asettiċi qabel l-għoti.
Byfavo għandu jiġi rikostitwit billi jiġu miżjuda 8.2 mL ta’ sodium chloride 9 mg/mL (0.9 %) soluzzjoni għall-injezzjoni. Is-soluzzjoni rikostitwita hija ċara, mingħajr kulur li tagħti fl-isfar ċar u prattikament ħielsa minn materja partikolata viżibbli u fiha 2.5 mg/mL ta’ remimazolam. Is-soluzzjoni għandha tintrema jekk tiġi osservata materja partikolata jew skulurazzjoni viżibbli. Byfavo huwa għall-użu ta’ darba biss. Ladarba jinfetaħ, il-kontenut tal-kunjett normalment għandu jintuża minnufih (sezzjoni 6.3). Għal struzzjonijiet dwar l-għoti, ara sezzjoni 4.2.

L-għoti ma’ fluwidi oħra

Meta Byfavo jiġi rikostitwit fi klorur tas-sodju (0.9 %), il-kompatibbiltà ntweriet ma’:
Glucose 5 % w/v infużjoni fil-vini,
Glucose 20 % w/v soluzzjoni għall-infużjoni,
Sodium chloride 0.45 % w/v u Glukożju 5 % w/v soluzzjoni għall-infużjoni,
Sodium chloride 0.9 % w/v infużjoni fil-vini,
Ringers Solution (Sodium Chloride 8.6 g/L, Potassium Chloride 0.3 g/L, Calcium Chloride dihydrate 0.33 g/L)

Rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

PAION Pharma GmbH 
Heussstraße 25
52078 Aachen
Il-Ġermanja 
Tel: +800 4453 4453
e-mail: info@paion.com


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/20/1505/001

9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 26 ta´ Marzu 2021
Data tal-aħħar tiġdid: 17 ta' Novembru 2025


10.	DATA TA’ REVIŻJONI TAT-TEST

XX/SSSS

Informazzjoni dettaljata dwar dan il-prodott mediċinali tinsab fuq is-sit web tal-Aġenzija Ewropea għall-Mediċini http://www.ema.europa.eu.



1.	ISEM IL-PRODOTT MEDIĊINALI

Byfavo 50 mg trab għal konċentrat għas-soluzzjoni għall-injezzjoni/infużjoni


2.	GĦAMLA KWALITATTIVA U KWANTITATTIVA

Kull kunjett fih remimazolam besylate ekwivalenti għal 50 mg ta’ remimazolam.

Wara r-rikostituzzjoni kull mL ta’ konċentrat fih 5 mg ta’ remimazolam. 
Id-dilwazzjoni hija meħtieġa biex tintlaħaq il-konċentrazzjoni finali ta’ 1‑2 mg/mL.

Eċċipjent b’effett magħruf

Kull kunjett fih 198 mg ta’ dextran 40 għall-injezzjoni.

Għal-lista sħiħa tal-eċċipjenti, ara sezzjoni 6.1.


3.	GĦAMLA FARMAĊEWTIKA

Trab għal konċentrat għas-soluzzjoni għall-injezzjoni/infużjoni (trab għal konċentrat).

Trab abjad għal offwajt.


4.	TAGĦRIF KLINIKU

4.1	Indikazzjonijiet terapewtiċi

Remimazolam 50 mg huwa indikat f’adulti għall-induzzjoni ġol-vini u l-manutenzjoni ta’ anesteżija ġenerali.

4.2	Pożoloġija u metodu ta’ kif għandu jingħata

Remimazolam għandu jingħata biss fl-isptarijiet jew f’unitajiet tat-terapija ta’ kuljum mgħammra b’mod adegwat minn tobba mħarrġa fl-anesteżija.

Il-funzjonijiet ċirkolatorji u respiratorji għandhom jiġu mmonitorjati kontinwament (eż. l-elettrokardjogramma (ECG), l-ossimetrija tal-polz) u l-faċilitajiet għall-manutenzjoni tal-passaġġi respiratorji, il-ventilazzjoni artifiċjali, u faċilitajiet oħra ta’ rianimazzjoni għandhom ikunu disponibbli immedjatament u f’kull ħin (ara sezzjoni 4.4).

Pożoloġija

Id-doża ta’ Byfavo għandha tkun individwalizzata abbażi tar-rispons tal-pazjent u tal-premedikazzjonijiet użati. 
Aġenti ta’ analġeżiċi tal-opjojdi supplimentari ġeneralment jingħataw flimkien ma’ Byfavo.

Induzzjoni tal-anesteżija

Ir-rata ta’ infużjoni ta’ remimazolam għandha tiġi stabbilita għal 6 mg/min u mkejla skont ir-ripons tal-pazjent sakemm is-sinjali kliniċi juru l-bidu ta’ anesteżija u, f’każijiet li fihom ikun meħtieġ, jista’ jiġi titrat sa massimu ta’ 12 mg/min. 
Il-biċċa l-kbira tal-pazjenti adulti x’aktarx li jeħtieġu 10-40 mg ta’ Byfavo.

Manteniment tal-anesteżija

L-anesteżija tinżamm billi remimazolam jingħata b’infużjoni kontinwa.

Id-doża tal-bidu rakkomandata għall-manteniment tal-anesteżija hija ta’ 1 mg/min remimazolam fuq medda ta’ 0.1-2.5 mg/min ibbażata fuq il-ġudizzju kliniku sabiex tinżamm anesteżija sodisfaċenti.

Għall-manteniment tal-anesteżija, matul l-infużjoni kontinwa, jistgħu jingħataw boluses addizzjonali ta’ 6 mg f’temp ta’ minuta skont ir-rekwiżiti kliniċi. Massimu ta’ tliet (3) boluses mhux inqas minn 5 min bejn xulxin jistgħu jingħataw fi żmien 60 min.
 
Lejn tmiem l-operazzjoni (eż. 15-il min qabel it-tmiem) id-doża ta’ remimazolam tista’ tiġi tittrata ‘l isfel biex jiġi ffaċilitat l-irkupru aktar rapidu mill-effetti anestetiċi.

Popolazzjonijiet speċjali

Anzjani, pazjenti bi Stat Fiżiku skont l-American Society of Anesthesiologists (ASA-PS) III-IV u pazjenti b’piż tal-ġisem ta’ inqas minn 50 kg
Il-pazjenti anzjani u l-pazjenti b’ASA-PS III-IV jistgħu jkunu aktar sensittivi għall-effetti tal-anestetiċi. Qabel l-għoti ta’ remimazolam, valutazzjoni bir-reqqa tal-kondizzjoni ġenerali tal-pazjenti ta’ 65 sena jew aktar u/jew b’ASA-PS III-IV, speċjalment b’piż tal-ġisem baxx (<50 kg), hija għalhekk ta’ rilevanza partikolari meta jittieħdu deċiżjonijiet dwar aġġustamenti individwali tad-doża għal dawn il-pazjenti (ara sezzjoni 4.4). Id-doża tal-bidu għandha tiġi kkunsidrata fil-medda l-aktar baxxa. 

Indeboliment tal-kliewi
Ma huwa meħtieġ l-ebda aġġustament tad-doża fi kwalunkwe grad ta’ indeboliment tal-kliewi (inklużi pazjenti brata ta’ filtrazzjoni glomerular [GFR] ta’ <15 mL/min).

Indeboliment epatiku
L-enzima metabolizzanti (carboxylesterase-1 [CES-1]) għal remimazolam tinsab prinċipalment fil-fwied u t-tneħħija ta’ remimazolam hija affettwata minn stadji dejjem jiżdiedu ta’ indeboliment epatiku (ara sezzjoni 5.2). Ma huwa rakkomandat ebda aġġustament tad-doża f’pazjenti b’indeboliment epatiku ħafif (punteġġi Child-Pugh 5 u 6) jew moderat (punteġġi Child-Pugh 7 sa 9). F’pazjenti b’indeboliment epatiku sever (punteġġi Child-Pugh 10 sa 15; data minn 3 individwi biss fi provi kliniċi), l-effetti kliniċi jistgħu jkunu aktar evidenti u jdumu aktar milli f’individwi b’saħħithom. M’hemm bżonn ebda aġġustament tad-doża iżda għandha tingħata attenzjoni partikolari lill-ħin tad-dożi ta’ titrazzjoni u remimazolam għandu jiġi ttitrat bir-reqqa biex ikollu effett f’dawn il-pazjenti (ara sezzjoni 4.4).

Popolazzjoni pedjatrika
Is-sigurtà u l-effikaċja ta’remimazolam fit-tfal u l-adolexxenti f’età ta’ 0 sa 18-il sena s’issa għadhom ma ġewx stabbiliti. M’hemm l-ebda data disponibbli.

Popolazzjonijiet oħra
Is-sigurtà u l-effikaċja ta’ remimazolam f’pazjenti li ssirilhom kirurġija intrakranjali u pazjenti b’disturbi konjittivi pre-eżistenti għadhom ma ġewx stabbiliti. M’hemm l-ebda data disponibbli.

Metodu ta’ kif għandu jingħata

Remimazolam huwa għall-użu għal ġol-vini. Remimazolam għandu jkun rikostitwit u dilwit qabel l-użu ma’ 9 mg/mL ta’ soluzzjoni għall-injezzjoni ta’ klorur tas-sodju (0.9 %).

Għal istruzzjonijiet dwar ir-rikostituzzjoni u d-dilwizzjoni tal-prodott mediċinali qabel jingħata, u waqt li jingħata ma’ fluwidi oħra ara sezzjoni 6.6.

4.3	Kontraindikazzjonijiet

Sensittività eċċessiva għas-sustanza attiva, benżodiażepini oħra jew għal kwalunkwe eċċipjent elenkat f’sezzjoni 6.1.
Mijastenija gravi mhux stabbli:

4.4	Twissijiet speċjali u prekawzjonijiet għall-użu

Reazzjonijiet avversi kardjorespiratorji

Ġew irrappurtati reazzjonijiet avversi kardjorespiratorji bl-użu ta’ remimazolam, fosthom dipressjoni respiratorja, bradikardija u ipotensjoni. L-għoti ta’ remimazolam jista’ jiġi assoċjat ma’ żieda temporanja fir-rata tal-qalb (10-20 taħbita fil-minuta) li tibda minn 30 sekonda wara li jibda jingħata d-dożaġġ. Din iż-żieda fir-rata tat-taħbit tal-qalb tikkoinċidi ma’ tnaqqis fil-pressjoni tad-demm u tista’ tħawwad il-korrezzjoni QT mar-rata tal-qalb li tinbidel f’titwil żgħir fil-QTcF fl-ewwel ftit minuti wara l-għoti tad-dożaġġ.
Hija meħtieġa attenzjoni speċjali għall-pazjenti anzjani (≥ 65 sena), għall-pazjenti b’indeboliment tal-funzjoni respiratorja u/jew kardijaka jew għall-pazjenti bi status tas-saħħa ġenerali aktar baxx (ara sezzjoni 4.2).

Użu konkomitanti ta’ oppjojdi

L-użu konkomitanti ta’ remimazolam u oppjojdi jista’ jwassal għal dipressjoni respiratorja, koma u mewt. F’pazjenti b’użu ta’ oppjojde għal tul ta’ żmien, hija rrakkomandata kawtela; ma għandux ikun preżunt li dawn l-effetti se jkunu attenwati (ara sezzjoni 4.5).

Użu konkomitanti tal-alkoħol / dipressanti tas-Sistema Nervuża Ċentrali (CNS)

L-użu konkomitanti ta’ remimazolam mal-alkoħol jew/u dipressanti CNS għandu jiġi evitat. It-teħid tal-alkoħol għandu jiġi evitat għal 24 siegħa qabel ma jingħata remimazolam. Użu konkomitanti bħal dan għandu l-potenzjal li jżid l-effetti kliniċi ta’ remimazolam, li possibbilment jinkludu dipressjoni respiratorja (ara sezzjoni 4.5).

Użu ta’ dipressanti tas-CNS kronika

Il-pazjenti li jirċievu terapija ta’ benżodiażepina kronika (eż. għal insomnja jew disturbi ta’ ansjetà) jistgħu jiżviluppaw tolleranza għall-effetti sedattivi/ipnotiċi ta’ remimazolam. Għalhekk, tista’ tkun meħtieġa doża kumulattiva akbar ta’ remimazolam sabiex jintlaħaq il-livell mixtieq ta’ anesteżija. Effett simili jista’ jiġi osservat ukoll b’dipressanti tas-CNS oħra. Huwa rakkomandat li tiġi segwita l-iskeda ta’ titrazzjoni f’sezzjoni 4.2 u li ssir titrazzjoni ‘l fuq abbażi tar-rispons tal-pazjent, sakemm tinkiseb il-profondità mixtieqa tal-anesteżija (ara sezzjoni 4.5).

Monitoraġġ

Remimazolam għandu jingħata biss minn professjonisti tal-kura tas-saħħa mħarrġa fl-anesteżija f’ambjent mgħammar kompletament għall-monitoraġġ u l-appoġġ tal-funzjoni respiratorja u kardjovaskulari. Il-persunal tal-għoti għandu jkun imħarreġ b’mod adegwat fir-rikonoxximent u l-ġestjoni tar-reazzjonijiet avversi mistennija fosthom rianimazzjoni respiratorja u kardijaka (ara sezzjoni 4.2). It-tabib għandu jkun konxju wkoll tal-ħin tipiku li l-pazjenti jieħdu biex jirkupraw mill-effetti ta’ remimazolam u oppjojde konkomitanti użat fil-provi kliniċi (ara sezzjoni 5.1), iżda li dan jista’ jvarja f’pazjenti individwali. Il-pazjenti għandhom jiġu mmonitorjati mill-qrib sakemm jitqiesu mill-professjonist tal-kura tas-saħħa li jkunu rkupraw biżżejjed.

Amnesija

Remimazolam jista’ jikkawża amnesija anterograde. L-amnesija, jekk għal tul ta’ żmien, tista’ tippreżenta problemi fil-pazjenti ta’ barra, li huma skedati għal rilaxx wara intervent. Wara li jirċievu remimazolam, il-pazjenti għandhom jiġu vvalutati u rilaxxati mill-isptar jew mill-kamra ta’ konsultazzjoni mit-tabib tagħhom, b’parir u appoġġ xieraq biss.

Indeboliment epatiku

L-effetti kliniċi jistgħu jkunu aktar evidenti u jdumu aktar f’pazjenti b’indeboliment epatiku sever minħabba tneħħija mnaqqsa (ara sezzjoni 5.2). Dawn il-pazjenti jistgħu jkunu aktar suxxettibbli għal dipressjoni respiratorja (ara sezzjoni 4.8).

Mijastenija gravi

Għandha tingħata attenzjoni partikolari meta remimazolam jingħata lil pazjent b’mijastenija gravi (ara sezzjoni 4.3).

Abbuż mid-droga u dipendenza fiżika

Remimazolam għandu potenzjal li jistimola l-abbuż u d-dipendenza. Dan għandu jitqies meta jiġi preskritt jew jingħata remimazolam fejn ikun hemm tħassib dwar żieda fir-riskju ta’ użu ħażin jew abbuż.

Delirju 

Id-delirju ta’ wara l-operazzjoni u avvenimenti newropsikjatriċi relatati jseħħu b’rata ta’ inċidenza rrappurtata li tvarja bejn 4 u 53.3 % f’diversi studji ppubblikati b’sedattivi jew aġenti anestetiċi użati għal kirurġija jew sedazzjoni profonda fil-kura intensiva. Il-fatturi ta’ riskju jinkludu, iżda mhumiex limitati għal xjuħija, disturbi konjittivi pre-eżistenti, tul u intensità tal-anesteżija jew tas-sedazzjoni, dożi ogħla ta’ benżodiażepini b’azzjoni aktar fit-tul, disturbi metaboliċi bħad-dijabete, disturbi fl-elettroliti, ipoksja, iperkapnja, ipotensjoni, u infezzjonijiet. Għalkemm mhuwiex ċar jekk remimazolam innifsu jistax jikkawża jew jikkontribwixxi għar-riskju ta’ delirju ta’ wara l-operazzjoni, għandha tintuża l-inqas doża effettiva. Jekk ikun hemm delirju ta’ wara l-operazzjoni, minbarra t-trattament xieraq tad-delirju nnifsu, kwalunkwe fattur ta’ riskju indirizzabbli għandu jiġi ttrattat b’mod xieraq. Il-pazjenti ma għandhomx jinħarġu qabel l-irkupru sħiħ tal-konjizzjoni minħabba r-riskju potenzjali ta’ eż. inċidenti.

Reazzjonijiet paradossali 

Reazzjonijiet paradossali bħal aġitazzjoni, movimenti involontarji (inklużi konvulżjonijiet toniċi/kloniċi u rogħda fil-muskoli), iperattività, ostilità, reazzjoni ta’ rabja, aggressività, eċitament parossiżtiku u attakk, ġew irrappurtati li jseħħu b’benżodiażepini. Dawn ir-reazzjonijiet huma aktar probabbli li jseħħu f’pazjenti anzjani, b’dożi għoljin u/jew meta l-injezzjoni tingħata malajr.

Effett fit-tul tal-prodott mediċinali

Effett fit-tul ta’ remimazolam (sedazzjoni, ħin biex wieħed jorjenta ruħu) kien osservat wara l-operazzjoni f’xi pazjenti wara t-tmiem tal-għoti ta’ remimazolam. Dan seħħ aktar spiss f’pazjenti anzjani (> 65 sena), dawk b’ASA III-IV u dawk li jirċievu dożi ogħla ta’ remimazolam matul l-aħħar siegħa ta’ anesteżija (ara sezzjoni 4.8).

Eċċipjenti

Dan il-prodott mediċinali fih 198 mg ta’ dextran 40 għall-injezzjoni f’kull kunjett ta’ 50 mg.
Dextrans jistgħu jikkawżaw reazzjonijiet anafilattiċi/anafilattojdi f’xi pazjenti.

4.5	Interazzjoni ma’ prodotti mediċinali oħra u forom oħra ta’ interazzjoni

Interazzjonijiet mediċinali farmakokinetiċi

Remimazolam huwa metabolizzat permezz ta’ CES, tip 1A. Ma sar l-ebda studju in vivo dwar l-interazzjoni mediċinali. Data in vitro hija mqassra f’sezzjoni 5.2.

Interazzjonijiet mediċinali farmakodinamiċi

Żieda fis-sedazzjoni b’dipressanti CNS u oppjojdi
Il-koamministrazzjoni ta’ remimazolam ma’ oppjojdi u dipressanti CNS, inkluż l-alkoħol, x’aktarx li twassal għal sedazzjoni u dipressjoni kardjorespiratorja awmentata. L-eżempji jinkludu derivattivi tal-opiate (użati bħala analġeżiċi, antitussivi jew trattamenti ta’ sostituzzjoni), antipsikotiċi, benżodiażepini oħra (użati bħala ansjolitiċi jew ipnotiċi), barbiturati, propofol, ketamina, etomidate, antidipressanti sedattivi, antistamini H1 mhux reċenti u prodotti mediċinali antiipertensivi li jaħdmu ċentralment.

L-użu konkomitanti ta’ remimazolam u oppjojdi jista’ jwassal għal sedazzjoni profonda u dipressjoni respiratorja. Il-pazjenti għandhom jiġu mmonitorjati għad-dipressjoni respiratorja u l-profondità tas-sedazzjoni/tal-anesteżija (ara sezzjonijiet 4.2 u 4.4).

It-teħid tal-alkoħol għandu jiġi evitat għal 24 siegħa qabel l-għoti ta’ remimazolam minħabba li jista’ jżid b’mod sostanzjali l-effett sedattiv ta’ remimazolam (ara sezzjoni 4.4).

4.6	Fertilità, tqala u treddigħ

Tqala

M’hemmx jew hemm data limitata (inqas min 300 riżultat ta’ tqala) dwar l-użu ta’ remimazolam fin-nisa tqal.

Studji f’annimali ma jurux effetti ħżiena diretti jew indiretti fuq it-tossiċità riproduttiva (ara sezzjoni 5.3). Bћala miżura ta’ prekawzjoni huwa preferibbli li jiġi evitat l-użu ta’ Byfavo waqt it-tqala.

Treddigħ

Mhux magħruf jekk remimazolam u l-metabolita ewlenija tiegħu (CNS7054) joħorġux fil-ħalib tas-sider tal-bniedem. Data tossikoloġika disponibbli fl-annimali wriet eskrezzjoni ta’ remimazolam u CNS7054 fil-ħalib (ara sezzjoni 5.3). Ma jistax jiġi eskluż riskju għat-trabi tat-twelid/trabi; għalhekk, l-għoti ta’ remimazolam lil ommijiet li jkunu qed ireddgħu għandu jiġi evitat. Jekk hemm bżonn li jingħata remimazolam, allura huwa rakkomandat it-twaqqif tat-treddigħ għal 24 siegħa wara t-tmiem tal-għoti.

Fertilità

Ma hemm ebda data dwar l-effetti ta’ remimazolam fuq il-fertilità tal-bniedem. Fl-istudji fuq l-annimali ma kien hemm l-ebda effett fuq it-tgħammir jew il-fertilità bit-trattament b’remimazolam (ara sezzjoni 5.3).

4.7	Effetti fuq il-ħila biex issuq u tħaddem magni

Remimazolam għandu influwenza kbira fuq il-ħila biex issuq u tħaddem magni. Qabel ma jirċievi remimazolam, il-pazjent għandu jiġi mwissi biex ma jsuqx vettura jew iħaddem magni sakemm jirkupra għalkollox. Tabib għandu jiddeċiedi meta l-pazjent jista’ jitħalla jmur lura d-dar jew ikompli bl-attivitajiet normali. Huwa rakkomandat li l-pazjent jingħata parir xieraq u appoġġ meta jerġa’ lura d-dar wara r-rilaxx (ara sezzjoni 4.4).

4.8	Effetti mhux mixtieqa

Sommarju tal-profil tas-sigurtà

Ir-reazzjonijiet avversi l-aktar frekwenti f’pazjenti b’remimazolam ġol-vini għal anesteżija ġenerali huma ipotensjoni (51 %), nawżja (22.1 %), rimettar (15.2 %), u bradikardija (12.8 %). Għandhom jittieħdu prekawzjonijiet ta’ sigurtà sabiex tiġi ġestita l-okkorrenza ta’ ipotensjoni u bradikardija fil-prattika klinika (ara sezzjoni 4.4).

Lista f’tabella ta’ reazzjonijiet avversi

Ir-reazzjonijiet avversi assoċjati ma’ remimazolam ġol-vini osservati fi provi kliniċi kkontrollati f’anesteżija ġenerali huma tabulati hawn taħt f’Tabella 1 skont is-sistema tal-klassifikazzjoni u tal-frekwenza tal-organi ta’ MedDRA. F’kull grupp ta’ frekwenza, ir-reazzjonijiet avversi huma ppreżentati f’ordni ta’ serjetà dejjem tonqos. Ir-raggruppamenti tal-frekwenza huma definiti bħala: komuni ħafna (≥1/10), komuni (≥1/100 sa <1/10), mhux komuni (≥1/1000 sa <1/100), rari (≥ 1/10 000 sa < 1/1 000); rari ħafna (< 1/10 000); u mhux magħruf (ma tistax tittieħed stima mid-data disponibbli).

Tabella 1: Lista f’tabella ta’ reazzjonijiet avversi

	Disturbi fis-sistema immuni
Mhux magħruf
	
Reazzjoni anafilattika

	Disturbi psikjatriċi
	Komuni
	
Aġitazzjoni

	Disturbi fis-sistema nervuża
Komuni 
	
Uġigħ ta’ ras
Sturdament

	Disturbi fil-qalb
Komuni ħafna
	
Bradikardija1*

	Disturbi vaskulari
Komuni ħafna 
	
Ipotensjoni2*

	Disturbi respiratorji, toraċiċi u medjastinali
Komuni
Mhux komuni
	
Dipressjoni respiratorja3*
Sulluzzu

	Disturbi gastrointestinali
Komuni ħafna
Komuni ħafna
Mhux komuni
	
Dardir
Rimettar
Glossoptożi

	Disturbi ġenerali u kondizzjonijiet ta’ mnejn jingħata
Komuni
Komuni 
Mhux komuni
	
Tertir bil-bard
Effett tal-medicina mtawwal4*
Ipotermija


1	Bradikardija tkopri l-avvenimenti identifikati li ġejjin: bradikardija, bradikardija tas-sinus, u tnaqqis fir-rata tat-taħbit tal-qalb.
2	Ipotensjoni tkopri l-avvenimenti identifikati li ġejjin: ipotensjoni, ipotensjoni proċedurali, ipotensjoni wara operazzjoni, tnaqqis fil-pressjoni tad-demm, pressjoni arterjali medja mnaqqsa, ipotensjoni ortostatika u intolleranza ortostatika.
3	Dipressjoni respiratorja tkopri l-avvenimenti identifikati li ġejjin: hypoxia, tnaqqis fir-rata respiratorja, dispnea, tnaqqis fis-saturazzjoni tal-ossiġnu,  hypopnoea, dipressjoni respiratorja, u disturb respiratorju.
4 	L-effett tal-mediċina fit-tul ikopri l-avvenimenti identifikati li ġejjin: dewmien fl-irkupru mill-anesteżija, ngħas, u effett terapewtiku tal-prodott fit-tul.
[bookmark: _Hlk90038943]*	Ara d-deskrizzjoni ta’ reazzjonijiet avversi magħżula

Deskrizzjoni tar-reazzjonijiet avversi magħżula

Ir-reazzjonijiet avversi rrapportati ipotensjoni, dipressjoni respiratorja u bradikardija jirrappreżentaw kunċetti mediċi li jinkludu grupp ta’ avvenimenti (irreferi għan-noti ta’ qiegħ il-paġna 1 - 3 taħt tabella 1); l-inċidenza ta’ dawk irrappurtati f’mill-inqas 1 % tal-pazjenti li rċevew remimazolam huma ppreżentati fit-tabella 2 hawn taħt skont il-livell ta’ severità:

Tabella 2: Reazzjonijiet avversi magħżula

	Reazzjoni avversa
Terminu ta’ avveniment irrappurtat
	Ħafifa
	Moderata
	Severa

	Bradikardija
	

	Bradikardija
	6.1 %
	3.7 %
	0.3 %

	Tnaqqis fir-rata tal-qalb
	1.2 %
	0.6 %
	0 %

	Ipotensjoni
	

	Tnaqqis fil-pressjoni tad-demm
	18 %
	2.1 %
	0 %

	Ipotensjoni
	14.8 %
	9.7 %
	0.6 %

	Pressjoni arterjali medja mnaqqsa
	3 %
	0.1 %
	0 %

	Ipotensjoni proċedurali
	2.5 %
	0.6 %
	0 %

	Dipressjoni respiratorja
	

	Tnaqqis fis-saturazzjoni tan-nifs
	3.7 %
	0.7 %
	0.3 %

	Ipossija
	3 %
	0.3 %
	0 %



Popolazzjonijiet speċjali oħra

Anzjani u/jew pazjenti b’ASA-PS III-IV

Avvenimenti kardjorespiratorji
Fi provi kkontrollati fuq anesteżija ġenerali, pazjenti ta’ 65 sena jew aktar kellhom frekwenza ogħla ta’ avvenimenti miġbura taħt it-termini ipotensjoni (64.2 % kontra 35.4 %), dipressjoni respiratorja (11.6 % kontra 5.8 %) u bradikardija (19 % kontra 4.5 %) minn pazjenti taħt il-65 sena. Il-pazjenti b’ASA-PS III-IV urew ukoll frekwenzi ogħla għal ipotensjoni (70.2 % kontra 32.6 %) u dipressjoni respiratorja (15.7 % kontra 2.4 %) u bradikardija (18.1 % kontra 6.9 %) minn pazjenti b’ASA-PS I-II (ara sezzjonijiet 4.2 u 4.4.) 

Sedazzjoni fit-tul
Fi provi kkontrollati f’anesteżija ġenerali, il-pazjenti ta’ ≥ 65 sena kellhom frekwenza ogħla ta’ avvenimenti miġbura taħt it-terminu effett tal-mediċina fit-tul (11 % kontra 2.3 %) minn pazjenti li għandhom inqas minn 65 sena. Il-pazjenti b’ASA-PS III-IV urew ukoll frekwenzi ogħla għall-effett tal-mediċina fit-tul (12.7 % kontra 1.2 %) minn pazjenti b’ASA-PS I-II (ara sezzjoni 4.4). 

Pazjenti b’indeboliment epatiku

Id-dipressjoni respiratorja (tnaqqis fis-saturazzjoni ta’ hypoxia/ossiġnu) kienet irrappurtata fi 2 minn 8 individwi b’indeboliment epatiku moderat, u 1 minn 3 b’indeboliment epatiku sever irreġistrati fi prova klinika ddedikata li tivvaluta remimazolam f’indeboliment epatiku (ara wkoll sezzjoni 4.2). 

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Sintomi

Is-sintomi ta’ doża eċċessiva ta’ remimazolam huma mistennija li jkunu estensjoni tal-azzjonijiet farmakoloġiċi tiegħu u jistgħu jippreżentaw wieħed jew aktar mis-sinjali li ġejjin: ipotensjoni, bradikardija, u dipressjoni respiratorja. 

Immaniġġjar ta’ doża eċċessiva

Is-sinjali vitali tal-pazjent għandhom jiġu mmonitorjati u għandhom jinbdew miżuri ta’ appoġġ kif indikat mill-istat kliniku tal-pazjent inkluż il-ftuħ tal-passaġġi tal-arja, l-iżgurar ta’ ventilazzjoni adegwata u li jkun stabbilit aċċess adegwat għal ġol-vina. B’mod partikolari, il-pazjenti jistgħu jeħtieġu trattament sintomatiku għal effetti kardjorespiratorji jew effetti tas-sistema nervuża ċentrali.
Flumazenil, antagonista tar-riċettur speċifiku benżodiażepina, huwa indikat għat-treġġigħ lura b’mod sħiħ jew b’mod parzjali tal-effetti sedattivi ta’ benżodiażepini u jista’ jintuża f’sitwazzjonijiet fejn doża eċċessiva b’remimazolam hija magħrufa jew suspettata.
Flumazenil huwa maħsub bħala aġġuntiv ma’, mhux bħala sostitut għal, ġestjoni xierqa ta’ doża eċċessiva b’benżodiażepina. Flumazenil ireġġa’ lura biss effetti kkawżati minn benżodiażepina iżda mhux se jreġġa’ lura l-effetti ta’ prodotti mediċinali konkomitanti oħra, eż. dawk tal-oppjojdi.
Il-pazjenti ttrattati bi flumazenil għandhom jiġu mmonitorjati għal sedazzjoni mill-ġdid, dipressjoni respiratorja, u effetti ta’ benżodiażepina residwi oħra għal perjodu xieraq wara t-trattament. Madankollu, peress li s-semiħajja tal-eliminazzjoni ta’ flumazenil hija kważi l-istess bħal remimazolam, ir-riskju ta’ sedazzjoni mill-ġdid wara l-għoti ta’ flumazenil huwa baxx.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Grupp farmakoterapewtiku: Psikoleptiċi, ipnotiċi u sedattivi, kodiċi ATC: N05CD14.

Mekkaniżmu ta’ azzjoni

Remimazolam huwa sedattiv/ipnotiku ta’ benżodiażepina b’azzjoni ultraqasira. L-effetti ta’ remimazolam fuq is-CNS jiddependu fuq id-doża mogħtija ġol-vina u mill-preżenza jew in-nuqqas ta’ prodotti mediċinali oħra. Remimazolam jeħel mas-siti ta’ benżodiażepina ta’ riċetturi gamma ammino ta’ aċidu butiriku tat-tip A [GABAA] b’affinità għolja, filwaqt li l-metabolita tal-aċidu karbossiliku tiegħu (CNS7054) għandu madwar 300 darba inqas affinità għal dawn ir-riċetturi. Remimazolam ma jurix selettività ċara bejn sottotipi tar-riċettur GABAA.

Effetti farmakodinamiċi

L-effett farmakodinamiku primarju ta’ remimazolam huwa s-sedazzjoni u l-ipnożi.
Sedazzjoni hija osservata li tibda b’dożi singoli ta’ bolus ta’ 0.05 sa 0.075 mg/kg f’adulti żgħażagħ b’saħħithom, li tibda bejn 1 u 2 minuti wara l-għoti tad-dożaġġ. L-induzzjoni ta’ sedazzjoni ħafifa għal moderata hija assoċjata ma’ livelli fil-plażma ta’ madwar 0.2 µg/mL. Telf tas-sensi jidher f’dożi ta’ 0.1 mg/kg (anzjani) jew 0.2 mg/kg (adulti żgħażagħ b’saħħithom) u assoċjat ma’ konċentrazzjonijiet fil-plażma ta’ madwar 0.65 µg/mL. Matul il-manteniment tal-anesteżja, il-konċentrazzjonijiet ta’ remimazolam fil-plażma huma normalment fil-medda ta’ 1 µg/mL meta remifentanil ingħata flimkien. Iż-żmien biex wieħed jiġi kompletament f’sensih kien ta’ 10 minuti għal 0.075 mg/kg ta’ remimazolam.

Remimazolam jista’ jikkawża amnesija anterograde wara l-għoti, li jipprevjeni lill-pazjenti milli jiftakru avvenimenti li jkunu seħħew matul il-proċedura.

Effikaċja klinika u sigurtà

L-effikaċja ta’ remimazolam kienet ibbażata fuq żewġ studji ewlenin CNS7056-022 u ONO-2745-05 f’pazjenti adulti (ta’ bejn l-20 u l-91 sena) b’ASA-PS I-IV li sarulhom kirurġiji elettivi mħallta. Il-bażi tad-data għal remimazolam barra minn hekk tinkludi provi kliniċi addizzjonali kkontrollati bi propofol f’kirurġiji kardijaċi (CNS7056-010 u CNS7056-011). 

ONO-2745-05: Din kienet prova klinika fi gruppi paralleli ta’ fażi IIb/III multiċentrika, każwali ta’ remimazolam meta mqabbel ma’ propofol f’pazjenti kirurġiċi kklassifikati bħala ASA klassi I jew II li kienu soġġetti għal anesteżija ġenerali mwettqa fil-Ġappun. Remimazolam ingħata b’doża ta’ 6 (n=158) jew 12 mg/kg/h (n=156) permezz ta’ infużjoni kontinwa ġol-vina sakemm il-pazjenti ntilfu minn sensihom. Wara li ntilfu minn sensihom, il-pazjent bdew jingħataw infużjoni kontinwa ġol-vina b’doża ta’ 1 mg/kg/h, u wara dan ir-rata ta’ infużjoni ġiet aġġustata kif xieraq (doża massima permessa, 2 mg/kg/h) abbażi tal-monitoraġġ tal-kundizzjoni ġenerali tal-individwi sa tmiem l-operazzjoni.

CNS7056-022: Din kienet prova Ewropea ta’ konferma biex tiġi stabbilita effikaċja mhux inferjuri u stabbiltà emodinamika superjuri ta’ remimazolam meta mqabbla ma’ propofol għall-induzzjoni u l-manteniment ta’ anesteżija ġenerali waqt kirurġija elettiva f’pazjenti kklassifikati bħala ASA klassi III jew IV. Il-pazjenti ġew assenjati b’mod każwali għal remimazolam (n=270) jew għal fergħa ta’ propofol (n=95). Remimazolam ingħata bħala doża ta’ 6 mg/min għal 3 minuti, segwit minn 2.5 mg/min għal 7 minuti u 1.5 mg/min għal 10 minuti iżjed. Minn hemm ‘il quddiem, inżammet anesteżija ġenerali b’rata ta’ infużjoni ta’ 1 mg/min b’aġġustamenti bejn 0.7-2.5 mg/min abbażi tal-monitoraġġ tal-kundizzjoni ġenerali tal-individwi sa tmiem l-operazzjoni.

Il-punti tat-tmiem primarji fil-provi kliniċi ċentrali, ġew iddefiniti bħala:
· Perċentwal taż-żmien ta’ manteniment tal-anesteżija ġenerali bl-indiċi Narcotrend (NCI) ≤60 (CNS7056-022)
· Kapaċità funzjonali bħala anestetiku ġenerali kif ivvalutat minn kompost ta’ 3 varjabbli: “qawmien jew stat ta’ kuxjenza waqt operazzjoni”, “ħtieġa ta’ sedazzjoni ta’ salvataġġ b’sedattivi oħra” u “moviment tal-ġisem.” (ONO-2745-05).
It-tmiem tal-punt primarju ntlaħaq fiż-żewġ provi kliniċi (ara t-tabella 3). Id-dożi kollha ta’ remimazolam ma kinux inferjuri għal propofol. 

Tabella 3: It-tmiem tal-punti primarji mill-provi kliniċi ċentrali

	
	CNS7056-022
	ONO-2745-05

	
	RMZ61
	PROP
	RMZ62
	RMZ123
	PROP

	Kapaċità bħala anastetiku ġenerali
	-
	-
	100%
	100%
	100%

	Żmien Medjan tal-Indiċi Narcotrend ≤60
	95%
	99%
	-
	-
	-


Doża ta’ induzzjoni 6 mg/min (1), 6 mg/kg/h (2) jew 12 mg/kg/h (3); RMZ; remimazolam, PROP: propofol

F’CNS7056-022, l-istabbilità emodinamika, ivvalutata bħala ipotensjoni assoluta jew relattiva u użu ta’ vażopressur, kienet punt ta’ tmiem sekondarju ewlieni. Dan ġie vvalutat matul il-perjodu qabel il-bidu tal-operazzjoni u huwa miġbur fil-qosor fit-tabella 4. Il-pazjenti ttrattati b’remimazolam kellhom inqas avvenimenti ta’ pressjoni arterjali medja (MAP) ta’ minuta taħt doża ta’ 65 mmHg u inqas avvenimenti ta’ dożaġġ ta’ vażopressur.

Tabella 4: Punti finali sekondarji fil-prova klinika CNS7056-022 ta’ fażi 3

	[bookmark: _Hlk125978369]Punt finali
	Remimazolam
	Propofol

	
	N = 270
	N = 95

	MAP < 65 mmHg
	 
	 

	MAP <65 mmHg fil-Bidu tal-IMP sa 15-il minuta wara l-ewwel inċiżjoni tal-ġilda għal aktar minn minuta, numru ta’ avvenimenti
	 
	 

	Medjan ± Devjazzjoni standard
	6.62 ± 6.604
	8.55 ± 8.944

	CI 95 % 
	(5.83 sa 7.41)
	(6.75 sa 10.4)

	Medjan (minimu, massimu)
	5 (2, 10)
	6 (3, 11)

	Differenza tal-inqas medja kwadrata bejn it-trattamenti (95 % CI)
	1.9292 (0.2209 – 3.6375)

	Użu ta’ Norepinefrina
	 
	 

	Boluses jew infużjoni ta’ norepinefrina jew infużjoni kontinwa għal aktar minn żewġ minuti, numru ta’ avvenimenti
	 
	 

	Medjan ± Devjazzjoni standard
	14.06 ± 13.540
	19.86 ± 14.560

	CI 95%
	(12.4 sa 15.7)
	(16.9 sa 22.8)

	Medjan (minimu, massimu)
	12 (0, 63)
	21 (0, 66)

	 Differenza tal-inqas medja kwadrata bejn it-trattamenti (95 % CI)
	5.8009 (2.5610 – 9.0409)

	MAP < 65 mmHg U/JEW Użu ta’ Norepinefrina
	 
	 

	Numru ta’ avvenimenti
	 
	 

	Medjan ± Devjazzjoni standard
	20.68 ± 16.444
	28.41 ± 17.468

	CI 95%
	(18.7 sa 22.6)
	(24.9 sa 31.9)

	Medjan (minimu, massimu)
	21 (0, 68)
	30 (0, 75)

	 
	 
	 

	Differenza tal-inqas medja kwadrata bejn it-trattamenti (95 % CI)
	7.7301 (3.8090 – 11.651)

		IMP = prodott mediċinali investigattiv; MAP = pressjoni arterjali medja



Il-profil tal-bidu u tal-irkupru ta’ remimazolam kien ikkaratterizzat minn punti tat-tmiem sekondarji taż-żmien għall-avveniment ivvalutati fil-provi kliniċi ewlenin. F’kull prova, il-punti tat-tmiem taż-żmien għall-irkupru kienu kemxejn itwal fil-gruppi ta’ remimazolam milli fil-grupp ta’ propofol (tabella 5).

Tabella 5: Punti tat-tmiem ta’ induzzjoni u rkupru fi provi kliniċi ta’ fażi 3

	Żmien Medjan
	CNS 7056-022
	ONO-2745-05

	
	RMZ1
	PROP4
	RMZ62
	RMZ123
	PROP

	Punti tat-tmiem tal-induzzjoni
	
	
	
	
	

	- Żmien biex pazjent jintilef minn sensih
   Pazjenti (n)
   95% CI
   Q1; Q3
   Min; Mass
	2.5 min

268
2.5 – 2.8 min
2.0; 3.3 min
MA
	3 min

95
3.0 – 3.2 min
2.5; 3.7 min
MA
	100.5 s

150
MA
MA
24; 165 s
	87.5 s

150
MA
MA
30; 170 s
	80 s

75
MA
MA
17; 280 s

	Punti tat-tmiem ta’ rkupru
Żmien mill-waqfien tal-għoti tal-IMP§ sa
	
	
	
	
	

	- Eżtubazzjoni
   Pazjenti (n)
   95% CI
   Q1; Q3
   Min; Mass
	12 min
263
11 – 13 min
8; 18 min
MA
	11 min
95
10 – 12 min
8; 15 min
MA
	15.5 min
150
MA
MA
3; 104 min
	18 min
150
MA
MA
2; 58 min
	12 min
75
MA
MA
3; 42 min

	- Qawmien#
   Pazjenti (n)
   95% CI
   Q1; Q3
   Min; Mass
	15 min
257
13 – 17 min
9; 26 min
MA
	12 min
95
10 – 13 min
8; 16 min
MA
	12 min
150
MA
MA
1; 87 min
	12 min
150
MA
MA
0; 50 min
	10 min
75
MA
MA
0; 24 min

	- Orjentazzjoni##
   Pazjenti (n)
   95% CI
   Q1; Q3
   Min; Mass
	54 min
262
47 – 61 min
31; 88 min
MA
	30 min
95
27 – 33 min
22; 48 min
MA
	21 min
149
MA
MA
3; 106 min
	21 min
149
MA
MA
2; 125 min
	14 min
75
MA
MA
4; 86 min

	- Punteġġ modifikat ta’ Aldrete ≥9
   Pazjenti (n)
   95% CI
   Q1; Q3
…Min; Mass
	53 min

260
44 – 58 min
30; 98 min
MA
	37 min

94
28 – 45 min
21; 88 min
MA
	


MA
	


MA
	


MA

	- Ħruġ mill-kamra tal-operazzjoni
   Pazjenti (n)
   95% CI
   Q1; Q3
   Min; Mass
	


MA
	


MA
	25 min

150
MA
MA
4; 144 min
	25 min

150
MA
MA
5; 125 min
	16 min

75
MA
MA
5; 87 min


	Dożi tal-bidu ta’ remimazolam (1) 6 mg/min, (2) 6 mg/kg/h jew (3) 12 mg/kg/h, (4) doża ta’ propofol ekwipotenti għal remimazolam
# 	ONO-2745-05: ftuħ tal-għajnejn; CNS7056-022: rispons għal kmand verbali (MOAA/S≥4)
 ## 	ONO-2745-05: dikjarazzjoni tad-data tat-twelid; CNS7056-022: orjentazzjoni lejn post, ħin, sitwazzjoni u persuna
§	Prodott Mediċinali Investigattiv

Sigurtà Klinika
L-inċidenza ta’ avvenimenti avversi li rriżultaw mit-trattament fil-provi kkontrollati bi propofol kienet ta’ 90.7 % fil-gruppi ta’ remimazolam b’doża baxxa ta’ induzzjoni, 83.7 % fil-gruppi b’doża ta’ induzzjoni għolja ta’ remimazolam u 92.5 % fil-gruppi ta’ propofol. B’mod partikolari, l-inċidenza ta’ avvenimenti avversi emodinamiċi kienet aktar baxxa għall-gruppi b’doża ta’ remimazolam meta mqabbla mal-gruppi ta’ propofol (tabella 6).

Tabella 6: Għadd ta’ pazjenti b’avvenimenti avversi ta’ instabbiltà emodinamika fi provi kliniċi kkontrollati bi propofol

	Għadd totali ta’ pazjenti
	remimazolam
	propofol

	
	N=671
	N=226

	Għadd ta’ pazjenti b’avvenimenti
     Ipotensjoni n (n/N%) [95%CI]
	344 (51.3%) [47.5-55.0]
	150 (66.4%) [59.0-72.2]

	     Bradikardija n (n/N%) [95%CI]
	96 (14.3%) [11.9-17.2]
	50 (22.1%) [17.2-28.0]



Popolazzjoni pedjatrika
L-Aġenzija Ewropea għall-Mediċini ddiferiet l-obbligu li jiġu ppreżentati r-riżultati tal-istudji b’Byfavo f’subsett wieħed jew aktar tal-popolazzjoni pedjatrika fil-kondizzjoni ta’ anesteżija ġenerali (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Remimazolam jingħata ġol-vina.

Distribuzzjoni

Remimazolam għandu medja tas-semiħajja ta’ distribuzzjoni (t1/2α) ta’ 0.5 sa 2 minuti. Il-volum tad-distribuzzjoni tiegħu (Vd) huwa 0.9 L/kg. Remimazolam u l-metabolita prinċipali tiegħu (CNS7054) juru twaħħil moderat (~90 %) mal-proteini tal-plażma, prinċipalment l-albumina.


Bijotrasformazzjoni

Remimazolam huwa mediċina ester li tinbidel malajr f’metabolit tal-aċidu karbossiliku farmakoloġikament inattiv (CNS7054) minn CES-1, li prinċipalment tinsab fil-fwied. 
Ir-rotta ewlenija tal-metaboliżmu ta’ remimazolam hija permezz tal-konverżjoni f’CNS7054, li mbagħad sa ċertu punt tiġi metabolizzata ulterjorment b’hydroxylation u glucuronidation. Il-konverżjoni f’CNS7054 hija medjata minn carboxylesterases tal-fwied (primarjament tat-tip 1A), mingħajr ebda kontribuzzjoni sinifikanti mill-enzimi taċ-ċitokromu P450.
Studji in vitro ma wrew ebda evidenza li remimazolam jew CNS7054 jinibixxi isoenzimi ta’ ċitokromu P450 CYP1A2, CYP2C9, CYP2C19, CYP2D6, CYP3A4, CYP2B6 u CYP2C8. M’hemmx induzzjoni tal-isoenzimi P450 ewlenin 1A2, 2B6, u 3A4 li jistgħu jiġu indotti fil-bniedem. Studji in vitro ma wrew l-ebda effett klinikament rilevanti tal-inibituri u s-substrati CES fuq il-metaboliżmu ta’ remimazolam. Remimazolam ma kienx substrat rilevanti minn sett ta’ trasportaturi tal-mediċini tal-bniedem (OATP1B1, OATP1B3, BCRP, u MDR1 (=P-glikoproteina)). L-istess jista’ jingħad għas-CNS7054, ittestjat għal MRP2-4. Għall-kuntrarju, is-CNS7054 instab li huwa substrat ta’ MDR1 u BCRP. Ma dehret l-ebda inibizzjoni rilevanti tat-trasportaturi tal-mediċini tal-bniedem, OAT1, OAT3, OATP1B1, OATP1B3, OCT2, MATE1, MATE2-K, BCRP, BSEP, jew MDR1, b’remimazolam jew b’CNS7054.

Eliminazzjoni

Remimazolam għandu medja tas-semiħajja (t1/2ß) ta’ 7 sa 11-il minuta. Is-semiħajja sensittiva għall-kuntest simulata wara infużjoni ta’ 4 sigħat hija ta’ 6.6 ± 2.4 minuti. It-tneħħija hija għolja (68±12 L/h) u ma għandhiex x’taqsam mal-piż tal-ġisem. F’individwi b’saħħithom mill-inqas 80 % tad-doża ta’ remimazolam toħroġ fl-awrina bħala CNS7054 fi żmien 24 siegħa. Traċċi biss (<0.1 %) ta’ remimazolam mhux mibdul jinstabu fl-awrina.

Linearità

Id-doża ta’ remimazolam kontra l-konċentrazzjoni mmassimizzata tal-plażma ta’ remimazolam (Cmax) u l-esponiment totali (AUC0-∞) issuġġeriet relazzjoni proporzjonali għad-doża f’voluntiera umani fil-firxa tad-doża ta’ 0.01-0.5 mg/kg.

Popolazzjoni speċjali

Anzjani
M’hemm l-ebda effett sinifikanti tal-età fuq il-farmakokinetika ta’ remimazolam (ara sezzjoni 4.2).

Indeboliment tal-kliewi
Il-farmakokinetika ta’ remimazolam ma nbidlitx f’pazjenti b’mard tal-kliewi ħafif sa dak tal-aħħar stadju li ma kinux jeħtieġu dijaliżi (inkluż pazjenti b’GFR <15 mL/min) (ara sezzjoni 4.2).

Indeboliment epatiku
Indeboliment sever tal-funzjoni epatika rriżulta fi tneħħija mnaqqsa u, bħala konsegwenza, irkupru fit-tul mis-sedazzjoni (ara sezzjonijiet 4.2 u 4.8).

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku ibbażat fuq studji konvenzjonali ta’ sigurtà farmakoloġika, tossiċità b’doża waħda jew ripetuta u ġenotossiċità ma juri l-ebda periklu speċjali għall-bnedmin.
Ir-reazzjoni avversa li ġejja ma kinitx osservata fi studji kliniċi, iżda dehret f’annimali infużi bis-soluzzjoni tad-dożaġġ ta’ konċentrazzjonijiet simili għal dawk użati fil-prattika klinika: leżjonijiet primarji minħabba irritazzjoni mekkanika tal-ħajt tal-vina waqt il-proċedura tat-titqib jistgħu jiġu aggravati b’konċentrazzjonijiet ta’ remimazolam ogħla minn 1 sa 2 mg/mL (infużjoni) jew ogħla minn 5 mg/mL waqt l-għoti tal-bolus.

Riproduzzjoni u żvilupp

Studji dwar it-tossiċità riproduttiva li saru fil-livell massimu ta’ doża ttollerata ma wrew l-ebda effett fuq il-fertilità maskili jew femminili u fuq il-parametri tal-funzjoni riproduttiva. Fi studji dwar l-embrijotossiċità fil-firien u l-fniek, anki fl-ogħla livelli ta’ dożi, li wrew tossiċità materna, kienu osservati biss effetti embrijotossiċi marġinali (tnaqqis fil-piż tal-fetu u żieda żgħira fl-inċidenzi ta’ riassorbimenti bikrija u totali). Remimazolam u l-metabolita ewlenija tiegħu joħorġu fil-ħalib tas-sider tal-firien, il-fniek u n-ngħaġ. Il-metabolita ewlenija inattiva CNS7054 instabet fil-plażma taż-żrameġ li qed jerdgħu. Fil-ħrief li jreddgħu, l-għoti orali ta’ ħalib iffortifikat b’remimazolam irriżulta f’bijodisponibbilità negliġibbli.


6.	TAGĦRIF FARMAĊEWTIKU

6.1	Lista ta’ eċċipjenti

Dextran 40 għall-injezzjoni
Lactose monohydrate
Hydrochloric acid (għall-aġġustament tal-pH)
Sodium hydroxide (għall-aġġustament tal-pH)

6.2	Inkompatibbiltajiet

Inkompatibilitajiet bejn Byfavo u soluzzjonijiet li jingħataw flimkien jistgħu jirriżultaw fi preċipitazzjoni/turbidità li tista’ tikkawża okklużjoni tas-sit ta’ aċċess vaskulari. Byfavo mhuwiex kompatibbli mas-soluzzjoni lactated Ringer (magħrufa wkoll bħala soluzzjoni compound sodium lactate jew is-soluzzjoni ta’ Hartmann), is-soluzzjoni ta’ Ringer aċetat, u s-soluzzjoni għall-infużjoni ta’ Ringer bikarbonat u soluzzjonijiet alkalini oħra peress li s-solubbiltà tal-prodott hija baxxa f’pH ta’ 4 jew ogħla.

Dan il-prodott mediċinali m’għandux jitħallat jew jingħata flimkien mill-istess pajp tal-infużjoni ma’ prodotti mediċinali oħrajn ħlief dawk imsemmija f’sezzjoni 6.6.

6.3	Żmien kemm idum tajjeb il-prodott mediċinali

Kunjetti mhux miftuħa

4 snin

Stabbiltà waqt l-użu wara r-rikostituzzjoni

L-istabbiltà kimika u fiżika waqt l-użu ntweriet għal 24 siegħa ta’ 20°C sa 25°C.

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwazzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma jintużawx immedjatament, il-ħinijiet u l-kondizzjonijiet ta’ ħżin waqt l-użu  huma r-responsabbiltà tal-utent.

6.4	Prekawzjonijiet speċjali għall-ħażna

Dan il-prodott mediċinali m’għandu bżonn l-ebda kundizzjoni ta’ temperatura speċjali għall-ħażna.

Żomm il-kunjetti fil-kartuna ta’ barra sabiex tilqa’ mid-dawl.

Għall-kondizzjonijiet ta’ ħażna wara r-rikostituzzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

Kunjett tal-ħġieġ tat-Tip 1 b’tapp (lastku bromobutyl) u siġill (aluminju) b’għatu aħdar tal-polypropylene tat-tip flip-off.

Daqs tal-pakkett: Pakkett ta’ 10 kunjetti

6.6	Prekawzjonijiet speċjali għar-rimi u għal immaniġġar ieħor

Prekawzjonijiet ġenerali

Kull kunjett huwa għal użu ta’ darba biss. 

Ir-rikostruzzjoni u d-dilwizzjoni tal-prodott għandhom isiru bl-użu ta’ tekniki asettiċi. Ladarba jinfetaħ il-kontenut tal-kunjett għandu jintuża immedjatament (sezzjoni 6.3).

Istruzzjonijiet għar-rikostruzzjoni

Byfavo għandu jiġi rikostitwit billi jiġu miżjuda 10 mL ta’ sodium chloride 9 mg/mL (0.9 %) soluzzjoni għall-injezzjoni u mħawwad bil-mod sakemm it-trab jinħall kompletament. Byfavo rikostitwit se jkun ċar u mingħajr kulur li jagħti fl-isfar ċar. Is-soluzzjoni għandha tintrema jekk tiġi osservata materja partikolata jew skulurazzjoni viżibbli. 

Struzzjonijiet għad-dilwizzjoni

Għall-għoti, is-soluzzjoni rikostitwita għandha tkun dilwita aktar. Il-volum xieraq ta’ soluzzjoni rikostitwita ta’ remimazolam għandu jinġibed mill-kunjett(i) u jiġi miżjud ma’ siringa jew borża tal-infużjoni li jkun fiha sodium chloride 9 mg/mL (0.9%) għall-injezzjoni sabiex tinkiseb konċentrazzjoni finali ta’ 1‑2 mg/ml ta’ remimazolam (tabella 7).

Tabella 7 Struzzjonijiet ta’ dilwizzjoni
	Soluzzjoni rikostitwita
	Konċentrazzjoni finali 2 mg/mL
	Konċentrazzjoni finali 1 mg/mL

	5 mg/mL
(50 mg rikostitwita b’10 mL)
	Iddilwixxi 10 mL ta’ soluzzjoni rikostitwita b’15 mL ta’ soluzzjoni għall-injezzjoni ta’ sodium chloride (0.9 %)
	Iddilwixxi 10 mL ta’ soluzzjoni rikostitwita b’40 mL ta’ soluzzjoni għall-injezzjoni ta’ sodium chloride (0.9 %)



Għal struzzjonijiet dwar l-għoti, ara sezzjoni 4.2.

L-għoti ma’ fluwidi oħra

Meta Byfavo jiġi rikostitwit u dilwit għall-użu fi klorur tas-sodju (0.9 %) kif deskritt hawn fuq, il-kompatibbiltà ntweriet ma’:
Glucose 5 % w/v infużjoni fil-vini,
Glucose 20 % w/v soluzzjoni għall-infużjoni,
Sodium chloride 0.45 % w/v u glukożju 5 % w/v soluzzjoni għall-infużjoni,
Sodium chloride 0.9 % w/v infużjoni fil-vini,
Ringers solution (sodium chloride 8.6 g/L, potassium chloride 0.3 g/L, calcium chloride dihydrate 0.33 g/L)

Dan il-prodott mediċinali ma għandux jitħallat jew jingħata fl-istess ħin permezz tal-istess linja tal-infużjoni ma’ prodotti mediċinali minbarra dawk il-likwidi deskritti f’din is-sezzjoni.

Rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

PAION Pharma GmbH 
Heussstraße 25
52078 Aachen
Il-Ġermanja 
Tel: +800 4453 4453
e-mail: info@paion.com


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/20/1505/002


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 26 ta´ Marzu 2021
Data tal-aħħar tiġdid: 17 ta' Novembru 2025


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit web tal-Aġenzija Ewropea għall-Mediċini http://www.ema.europa.eu.

























ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

PAION Deutschland GmbH 
Heussstraße 25
52078 Aachen
Il-Ġermanja 

PAION Pharma GmbH
Heussstraße 25
52078 Aachen
Il-Ġermanja 

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-
manifattur responsabbli għall-ħruġ tal-lott ikkonċernat.


[bookmark: OLE_LINK2]B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingћata b’riċetta speċjali u ristretta ta’ tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mid-Data tat-Twelid Internazzjonali.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

1. Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
1. Meta l-Aġenzija Ewropea għall-Mediċini titlob din l-informazzjoni;
1. Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

























ANNESS III

TIKKETTAR U FULJETT TA’ TAGĦRIF
























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

Kartuna


1.	ISEM IL-PRODOTT MEDIĊINALI

Byfavo 20 mg trab għal soluzzjoni għall-injezzjoni
remimazolam


2.	DIKJARAZZJONI TAS-SUSTANZA(I) ATTIVA(I)

Kull kunjett fih remimazolam besylate ekwivalenti għal 20 mg ta’ remimazolam.
Konċentrazzjoni wara r-rikostituzzjoni: 2.5 mg/mL


3.	LISTA TA’ EĊĊIPJENTI

Eċċipjenti oħra: Dextran 40 għall-injezzjoni, lactose monohydrate, hydrochloric acid u sodium hydroxide.


4.	GĦAMLA FARMAĊEWTIKA U KONTENUT

Trab għal soluzzjoni għall-injezzjoni
10 kunjetti


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal ġol-vini.
Għal użu ta’ darba biss.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS
Aqra l-fuljett ta’ tagħrif għal kemm idum tajjeb il-prodott mediċinali rikostitwit.


9.	KONDIZZJONIJIET SPEĊJALI TA’ KIF JINĦAŻEN

Żomm il-kunjetti fil-kartuna ta’ barra sabiex tipproteġi mid-dawl.

10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

PAION Pharma GmbH 
Heussstraße 25
52078 Aachen
Il-Ġermanja 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/20/1505/001 pakkett ta’ 10 kunjetti


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

Kunjett tal-ħġieġ ta’ 12mL


1.	ISEM TAL-PRODOTT MEDIĊINALI U MNEJN GĦANDU JINGĦATA

Byfavo 20 mg trab għal soluzzjoni għall-injezzjoni
remimazolam
IV


2.	METODU TA’ KIF GĦANDU JINGĦATA


3.	DATA TA’ SKADENZA

JIS


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

Wara r-rikostituzzjoni: 2.5 mg/mL


6.	OĦRAJN


TAGĦRIF LI GĦANDU JIDHER FUQ IL-PAKKETT TA’ BARRA

Kartuna


1.	ISEM IL-PRODOTT MEDIĊINALI

Byfavo 50 mg trab għal konċentrat għas-soluzzjoni għall-injezzjoni/infużjoni
remimazolam


2.	DIKJARAZZJONI TAS-SUSTANZA(I) ATTIVA(I)

Kull kunjett fih remimazolam besylate ekwivalenti għal 50 mg ta’ remimazolam.
Konċentrazzjoni wara r-rikostituzzjoni (5 mg/mL)
[bookmark: _Hlk125922942][bookmark: _Hlk125924255]Konċentrazzjoni wara d-dilwizzjoni: 1 jew 2 mg/mL


3.	LISTA TA’ EĊĊIPJENTI

Eċċipjenti oħra: Dextran 40 għall-injezzjoni, lactose monohydrate, hydrochloric acid u sodium hydroxide.


4.	GĦAMLA FARMAĊEWTIKA U KONTENUT

Trab għal konċentrat għas-soluzzjoni għall-injezzjoni/infużjoni
10 kunjetti


5.	MOD TA’ KIF U MNEJN JINGĦATA

Għall-użu ġol-vini wara r-rikostruzzjoni u d-dilwizzjoni 
Għal użu ta’ darba biss.
Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS
Aqra l-fuljett ta’ tagħrif għal kemm idum tajjeb il-prodott mediċinali rikostitwit.


9.	KONDIZZJONIJIET SPEĊJALI TA’ KIF JINĦAŻEN

Żomm il-kunjetti fil-kartuna ta’ barra sabiex tipproteġi mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

PAION Pharma GmbH 
Heussstraße 25
52078 Aachen
Il-Ġermanja 


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/20/1505/002

13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN



TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

Kunjett tal-ħġieġ ta’ 12mL


1.	ISEM TAL-PRODOTT MEDIĊINALI U MNEJN GĦANDU JINGĦATA

Byfavo 50 mg trab għal soluzzjoni għall-konċentrat
remimazolam
IV wara r-rikostruzzjoni u d-dilwizzjoni


2.	METODU TA’ KIF GĦANDU JINGĦATA


3.	DATA TA’ SKADENZA

JIS


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI


6.	OĦRAJN


























B. FULJETT TA’ TAGĦRIF

Fuljett ta’ tagħrif: Informazzjoni għall-pazjent

Byfavo 20 mg trab għal soluzzjoni għall-injezzjoni
remimazolam


Aqra sew dan il-fuljett kollu qabel tingħata din il-mediċina peress li fih informazzjoni importanti għalik.
1. Żomm dan il-fuljett. Jista’ jkollok bżonn terġa’ taqrah.
1. Jekk ikollok aktar mistoqsijiet, staqsi lit-tabib jew lill-infermier tiegħek.
1. Jekk ikollok xi effett sekondarju, kellem lit-tabib jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Byfavo u għalxiex jintuża
2.	X’għandek tkun taf qabel ma tieħu Byfavo
3.	Kif jingħata Byfavo
4.	Effetti sekondarji possibbli
5.	Kif taħżen Byfavo
6.	Kontenut tal-pakkett u informazzjoni oħra


1. X’inhu Byfavo u għalxiex jintuża

Byfavo huwa mediċina li fiha s-sustanza attiva remimazolam.
Remimazolam hija waħda minn grupp ta’ sustanzi magħrufa bħala benżodiażepini.

Byfavo huwa sedattiv mogħti qabel test jew proċedura medika biex jgħinek tħossok rilassat u bi ngħas (sedazzjoni).


2.	X’għandek tkun taf qabel ma jingħatalek Byfavo

[bookmark: _Hlk62068865]M’għandekx tingħata Byfavo jekk:
1. inti allerġiku għal remimazolam jew għal benżodiażepini oħra (bħal midazolam) jew għal xi sustanza oħra ta’ din il-mediċina (imniżżla f’sezzjoni 6),
1. għandek forma instabbli ta’ kondizzjoni msejħa mijastenija gravi (debbulizza tal-muskoli) li fiha l-muskoli tas-sider tiegħek li jgħinuk tieħu n-nifs jiddgħajfu

Twissijiet u prekawzjonijiet
Kellem lit-tabib jew lill-infermier tiegħek qabel tuża Byfavo jekk ikollok xi marda jew kondizzjoni serja u b’mod partikolari jekk:
1. għandek pressjoni tad-demm baxxa ħafna jew għolja ħafna jew għandek tendenza li jħossok ħażin
1. għandek problemi tal-qalb speċjalment rata tal-qalb baxxa ħafna u/jew irregolari (aritmika)
1. għandek xi problemi biex tieħu n-nifs inkluż qtugħ ta’ nifs
1. għandek mard tal-fwied sever
1. għandek kondizzjoni msejħa mijastenija gravi li fiha l-muskoli tiegħek huma dgħajfa
1. tieħu drogi rikreattivi regolarment jew kellek problemi bl-użu tad-droga fil-passat.

Byfavo jista’ jikkawża telf temporanju tal-memorja. It-tabib tiegħek se jeżaminak qabel ma tħalli l-isptar jew il-klinika u jagħtik il-pariri meħtieġa.

Tfal u adolexxenti
Byfavo m’għandux jingħata lill-pazjenti taħt it-18-il sena minħabba li ma ġiex ittestjat fit-tfal u fl-adolexxenti.

Mediċini oħra u Byfavo
Għid lit-tabib tiegħek jekk qed tieħu, ħadt dan l-aħħar jew tista’ tieħu xi mediċini oħra, b’mod partikolari dwar:
1. oppjojdi (inklużi mediċini li jtaffu l-uġigħ bħall-morfina, il-fentanil u l-kodeina jew ċerti mediċini ta’ sogħla jew mediċini għall-użu f’terapija ta’ sostituzzjoni bil-mediċina)
1. antipsikotiċi (mediċini għat-trattament ta’ ċertu mard psikjatriku)
1. ansjolitiċi (trankwilizzanti jew mediċini li jnaqqsu l-ansjetà)
1. mediċini li jikkawżaw sedazzjoni (pereżempju temazepam jew diazepam)
1. antidepressanti (mediċini għat-trattament tad-dipressjoni)
1. ċerti aardjorespi(mediċini għat-trattament tal-allerġiji)
1. ċerti antiipertensivi (mediċini għat-trattament ta’ pressjoni tad-demm għolja)

Huwa importanti li tgħid lit-tabib jew lill-infermier tiegħek jekk qed tieħu mediċini oħra, peress li l-użu ta’ aktar minn mediċina waħda fl-istess ħin jista’ jibdel l-effett tal-mediċini involuti.

Byfavo mal-alkoħol
L-alkoħol jista’ jibdel l-effett ta’ Byfavo. Għid lit-tabib jew lill-infermier tiegħek:
· kemm tixrob alkoħol b’mod regolari jew jekk kellekx problemi bl-użu tal-alkoħol.

Tixrobx alkoħol għal 24 siegħa qabel tingħata Byfavo.

Tqala u treddigħ
Ma għandekx tuża Byfavo jekk inti tqila jew taħseb li tista’ tkun tqila. Għid lit-tabib jew lill-infermier tiegħek jekk inti tqila jew taħseb li tista’ tkun tqila.
Jekk inti omm li qiegħda tredda’, treddax għal 24 siegħa wara li tingħata din il-mediċina.

Sewqan u tħaddim ta’ magni
Byfavo jraqqdek, iġiegħelek tinsa u jaffettwalek il-ħila tiegħek biex tikkonċentra. Anki jekk dawn l-effetti jitilqu malajr, m’għandekx issuq u tħaddem magni sakemm dawn l-effetti jkunu telqu kompletament. Staqsi lit-tabib tiegħek dwar meta tkun tista’ ssuq jew tħaddem xi makkinarju.

Byfavo fih dextran 40 għall-injezzjoni
Din il-mediċina fiha 79.13 mg ta’ dextran 40 għall-injezzjoni f’kull kunjett. F’każijiet rari, dextrans jistgħu jikkawżaw reazzjonijiet allerġiċi severi. Jekk għandek diffikultà biex tieħu n-nifs jew nefħa jew tħossok ħażin, fittex l-għajnuna medika minnufih.


3.	Kif jingħata Byfavo

It-tabib tiegħek se jiddeċiedi dwar id-doża tajba għalik.

It-teħid tan-nifs, ir-rata tat-taħbit tal-qalb u l-pressjoni tad-demm tiegħek jiġu mmonitorjati waqt il-proċedura u t-tabib jaġġusta d-doża jekk ikun meħtieġ.

Tabib jew infermier se jagħtik Byfavo permezz ta’ injezzjoni ġol-vina (fluss tad-demm) qabel u waqt it-test jew il-proċedura medika tiegħek. Byfavo jitħallat mas-salina sterili biex isir soluzzjoni qabel ma jintuża.

Wara l-proċedura
It-tabib jew l-infermier tiegħek se jiċċekkjak għal ftit ħin wara s-sedazzjoni biex ikun żgur li tħossok tajjeb u tkun kapaċi tmur id-dar.

Jekk tingħata wisq Byfavo
Jekk tingħata wisq Byfavo, jista’ jkollok is-sintomi li ġejjin:
· tista’ tħossok stordut
· tista’ ssir konfuż
· tista’ tħossok bi ngħas
· il-vista tiegħek tista’ tiċċajpar jew jista’ jkollok movimenti involontarji tal-għajnejn (għajnejn mitlufin)
· tista’ ssir aġitat
· tista’ tħossok dgħajjef
· il-pressjoni tad-demm tiegħek tista’ tinżel
· it-taħbit tal-qalb tiegħek jista’ jnaqqas
· it-teħid tan-nifs tiegħek jista’ jnaqqas fir-ritmu u ma jkunx fil-fond
· tista’ tintilef minn sensik

It-tabib tiegħek se jkun jaf kif jikkurak.

Staqsi lit-tabib jew lill-infermier tiegħek jekk ikollok xi mistoqsijiet dwar l-użu ta’ din il-mediċina.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Komuni ħafna (tista’ taffettwa aktar minn utent 1 minn kull 10)
1. Pressjoni baxxa tad-demm
1. Teħid tan-nifs bil-mod jew mhux fil-fond b’mod mhux tas-soltu (u livell baxx ta’ ossiġnu fid-demm)

Komuni (tista’ taffettwa sa utent 1 minn kull 10)
1. Uġigħ ta’ ras
1. Tħossok stordut
1. Rata tal-qalb baxxa
1. Tħossok imdardar/imdardra (nawżja)
1. Tkun imdardar/imdardra (rimettar)

Mhux komuni (tista’ taffettwa sa utent 1 minn kull 100)
1. Ngħas
1. Bard
1. Tertir bil-bard
1. Sulluzzu

Mhux magħruf (ma tistax tittieħed stima tal-frekwenza mid-data disponibbli)
· reazzjoni allerġika severa u f’daqqa

Rappurtar tal-effetti sekondarji

Jekk ikollok xi effett sekondarju, kellem lit-tabib jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’ Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Byfavo

Il-professjonisti fl-isptar jew fil-klinika huma responsabbli mill-ħażna ta’ din il-mediċina.

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u t-tikketta tal-kunjett. Id-data ta’ meta tiskadi tirreferi għall-aħħar ġurnata ta’ dak ix-xahar.

L-istabbilità kimika u fiżika waqt l- użu ntweriet għal 24 siegħa f’temperatura ta’ 20 ‑–25°C. 

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwazzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma jintużax immedjatament, il-ħinijiet u l-kondizzjonijiet ta’ ħżin waqt l-użu huma r-responsabbiltà tal-utent (ara sezzjoni 6.3 tas-SmPC).

Tużax din il-mediċina jekk tosserva materja partikolata jew telf ta’ kulur viżibbli.


6.	Kontenut tal-pakkett u informazzjoni oħra

X’fih Byfavo
1. Is-sustanza attiva hi remimazolam. Kull kunjett fih remimazolam besylate ekwivalenti għal 20 mg ta’ remimazolam. Wara r-rikostituzzjoni kull mL fih 2.5 mg ta’ remimazolam.
1. Is-sustanzi mhux attivi l-oħra huma:
· Dextran 40 għall-injezzjoni
· Lactose monohydrate
· Hydrochloric acid
· Sodium hydroxide
Ara sezzjoni 2, “Byfavo fih dextran 40 għall-injezzjoni”.

Kif jidher Byfavo u l-kontenut tal-pakkett
Byfavo huwa trab abjad għal offwajt għal soluzzjoni għall-injezzjoni.

Daqsijiet tal-pakketti
Pakkett ta’ 10 kunjetti


Detentur tal-Awtorizzazzjoni għat-Tqegħid fis-Suq
PAION Pharma GmbH 
Heussstraße 25
52078 Aachen
Il-Ġermanja 

Manifattur
PAION Deutschland GmbH 
Heussstraße 25
52078 Aachen
Il-Ġermanja

PAION Pharma GmbH
Heussstraße 25
52078 Aachen
Il-Ġermanja 

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Viatris 
Tél/Tel: +32 (0)2 658 61 00
	Lietuva 
PAION Pharma GmbH 
Tel: +800 4453 4453

	България
PAION Pharma GmbH 
Teл.: +800 4453 4453
	Luxembourg/Luxemburg 
PAION Pharma GmbH 
Tél/Tel: +800 4453 4453

	Česká republika
PAION Pharma GmbH 
Tel: +800 4453 4453
	Magyarország 
PAION Pharma GmbH 
Tel.: +800 4453 4453

	Danmark 
PAION Pharma GmbH 
Tlf: +800 4453 4453
	Malta
PAION Pharma GmbH 
Tel: +800 4453 4453

	Deutschland
PAION Pharma GmbH 
Tel: +800 4453 4453
	Nederland
PAION Pharma GmbH 
Tel: +800 4453 4453

	Eesti
PAION Pharma GmbH 
Tel: +800 4453 4453
	Norge
PAION Pharma GmbH 
Tlf: +800 4453 4453

	Ελλάδα
Viatris Hellas Ltd
Τηλ: +30 210 0100002
	Österreich
PAION Pharma GmbH 
Tel: +800 4453 4453

	España
Viatris Pharmaceuticals, S.L.
Tel: +34 900 102 712
	Polska
Viatris Healthcare Sp. z o.o.
Tel.: +48 22 546 64 00

	France
Viatris Santé
Tél: +33 4 37 25 75 00
	Portugal
PAION Pharma GmbH 
Tel: +800 4453 4453

	Hrvatska 
PAION Pharma GmbH 
Tel: +800 4453 4453
	România
BGP Products SRL
Tel: +40 372 579 000

	Ireland 
PAION Pharma GmbH 
Tel: +800 4453 4453
	Slovenija
PAION Pharma GmbH 
Tel: +800 4453 4453

	Ísland
PAION Pharma GmbH 
Sími: +800 4453 4453 
	Slovenská republika 
PAION Pharma GmbH 
Tel: +800 4453 4453

	Italia
Viatris Italia S.r.l.
Tel: +39 02 612 46921
	Suomi/Finland
PAION Pharma GmbH 
Puh/Tel: +800 4453 4453

	Κύπρος 
PAION Pharma GmbH 
Τηλ: +800 4453 4453
	Sverige
PAION Pharma GmbH 
Tel: +800 4453 4453

	Latvija 
PAION Pharma GmbH 
Tel: +800 4453 4453
	



Dan il-fuljett kien rivedut l-aħħar f’


Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.


<--------------------------------------------------------------------------------------------------------------------->

-It-tagħrif li jmiss qed jingħata biss għall-professjonisti tal-kura tas-saħħa biss:

Byfavo 20 mg trab għal soluzzjoni għall-injezzjoni


GĦALL-UŻU GĦAL ĠOL-VINI BISS

Irid jiġi rikostitwit qabel l-użu mas-Sodium Chloride 9 mg/mL (0.9 %) soluzzjoni għall-injezzjoni

Aqra b’attenzjoni s-Sommarju tal-Karatteristiċi tal-Prodott (SmPC) qabel l-użu.

Remimazolam għandu jingħata biss minn professjonisti tal-kura tas-saħħa b’esperjenza fis-sedazzjoni. Il-pazjent għandu jiġi mmonitorjat matul il-proċedura minn professjonist tal-kura tas-saħħa separat, li mhuwiex involut fit-twettiq tal-proċedura, u li l-uniku kompitu tiegħu huwa li jimmonitorja lill-pazjent. Il-persunal kollu għandu jkun imħarreġ fl-identifikazzjoni u l-immaniġġjar ta’ mblukkar tal-passaġġi tan-nifs, ipoventilazzjoni u apnea, inklużi ż-żamma tal-passaġġ tan-nifs miftuħ, ventilazzjoni ta’ appoġġ u rianimazzjoni kardjovaskulari. Il-funzjoni respiratorja u kardijaka tal-pazjent għandha tiġi mmonitorjata kontinwament. Prodotti mediċinali għar-rianimazzjoni u tagħmir adattat għall-età u d-daqs biex jerġa’ jinfetaħ il-passaġġ tan-nifs u ventilazzjoni bil-borża/valv/maskra għandhom ikunu disponibbli minnufih. Antagonista benżodiażepina (flumazenil, mediċina biex tiġġieled l-effetti ta’ remimazolam) trid tkun disponibbli minnufih għall-użu.

Struzzjonijiet ta’ rikostituzzjoni

Nota: Tekniki asettiċi stretti għandhom jiġu mmonitorjati waqt l-immaniġġjar, il-preparazzjoni u l-użu ta’ Byfavo.

Biex terġa’ tikkostitwixxi, uża labra sterili u siringa sterili ta’ 10 mL, neħħi l-għatu tal-kunjett, taqqab it-tapp tal-kunjett f’angolu ta’ 90° u żid 8.2 mL ta’ sodium chloride 9 mg/mL (0.9 %) soluzzjoni għall-injezzjoni, billi tikkontrolla l-fluss tas-salina lejn il-ħajt tal-kunjett. Dawwar il-kunjett bil-mod sakemm il-kontenut ikun maħlul għal kollox. Is-soluzzjoni rikostitwita għandha tkun ċara u bla kulur għal isfar ċar. Il-kunjett iwassal konċentrazzjoni finali ta’ 2.5 mg/mL ta’ remimazolam.

Is-soluzzjoni rikostitwita għandha tiġi spezzjonata viżwalment għal materja partikolata u skulurazzjoni qabel ma tingħata. Jekk jiġu osservati partikuli jew skulurazzjoni s-soluzzjoni għandha tintrema.

Is-soluzzjoni rikostitwita hija għall-użu ta’ darba biss, kwalunkwe porzjon li ma jkunx intuża għandu jintrema skont ir-rekwiżiti lokali.

Inkompatibbiltajiet

Byfavo mhuwiex kompatibbli mas-Soluzzjoni ta’ Lactated Ringer (magħrufa wkoll bħala Soluzzjoni Compound Sodium Lactate jew is-Soluzzjoni ta’ Hartmann), is-Soluzzjoni ta’ Ringer aċetat, u s-Soluzzjoni għall-infużjoni ta’ Ringer bikarbonat.

Wara r-rikostituzzjoni, dan il-prodott mediċinali ma għandux jitħallat ma’ prodotti mediċinali oħra ħlief dawk imsemmija hawn taħt.

Kompatibbiltajiet

Byfavo rikostitwit intwera li huwa kompatibbli mal-fluwidi ġol-vini li ġejjin meta jingħata mill-istess tubu IV:
1. Glucose (5 %) soluzzjoni għall-injezzjoni
1. Glucose (20 %) soluzzjoni għall-injezzjoni
1. Glucose (5 %) -–sodium chloride (0.45 %) soluzzjoni għall-injezzjoni
1. Ringers Solution
1. Sodium chloride (0.9 %) soluzzjoni għall-injezzjoni
Kompatibbiltà ma’ fluwidi ġol-vini oħrajn ma ġietx evalwata.
[bookmark: _Hlk126067048]
Żmien kemm idum tajjeb il-prodott mediċinali

L-istabbiltà kimika u fiżika waqt l-użu ntweriet għal 24 siegħa ta’ 20°C sa 25°C.

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwizzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma tintużax immedjatament, il-ħinijiet u l-kondizzjonijiet ta’ ħżin waqt l-użu huma r-responsabbiltà tal-utent.

Prekawzjonijiet speċjali għall-ħażna

Żomm il-kunjetti fil-kartuna ta’ barra sabiex tilqa’ mid-dawl.



Fuljett ta’ tagħrif: Informazzjoni għall-pazjent

Byfavo 50 mg trab għal konċentrat għas-soluzzjoni għall-injezzjoni/infużjoni
remimazolam


Aqra sew dan il-fuljett kollu qabel tingħata din il-mediċina peress li fih informazzjoni importanti għalik.
1. Żomm dan il-fuljett. Jista’ jkollok bżonn terġa’ taqrah.
1. Jekk ikollok aktar mistoqsijiet, staqsi lit-tabib jew lill-infermier tiegħek.
1. Jekk ikollok xi effett sekondarju, kellem lit-tabib jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Byfavo u għalxiex jintuża
2.	X’għandek tkun taf qabel ma tieħu Byfavo
3.	Kif jingħata Byfavo
4.	Effetti sekondarji possibbli
5.	Kif taħżen Byfavo
6.	Kontenut tal-pakkett u informazzjoni oħra


1.	X’inhu Byfavo u għalxiex jintuża

Byfavo huwa mediċina li fiha s-sustanza attiva remimazolam. Din hija waħda minn grupp ta’ mediċini magħrufa bħala benżodiażepini. Byfavo jingħata biex iġiegħlek tintilef minn sensik (toroq) meta jkollok operazzjoni.


2.	X’għandek tkun taf qabel ma jingħatalek Byfavo

M’għandekx tingħata Byfavo jekk:
1. inti allerġiku għal remimazolam jew għal benżodiażepini oħra (bħal midazolam) jew għal xi sustanza oħra ta’ din il-mediċina (imniżżla f’sezzjoni 6),
1. għandek forma instabbli ta’ kondizzjoni msejħa mijastenija gravi (debbulizza tal-muskoli) li fiha l-muskoli tas-sider tiegħek li jgħinuk tieħu n-nifs jiddgħajfu

Twissijiet u prekawzjonijiet
Kellem lit-tabib jew lill-infermier tiegħek qabel tuża Byfavo jekk ikollok xi marda jew kondizzjoni serja u b’mod partikolari jekk:
1. għandek pressjoni tad-demm baxxa ħafna jew għolja ħafna jew għandek tendenza li jħossok ħażin
1. għandek problemi tal-qalb speċjalment rata tal-qalb baxxa ħafna u/jew irregolari (aritmika)
1. għandek xi problemi biex tieħu n-nifs inkluż qtugħ ta’ nifs
1. għandek mard tal-fwied sever
1. għandek kondizzjoni msejħa mijastenija gravi li fiha l-muskoli tiegħek huma dgħajfa
1. tieħu drogi rikreattivi regolarment jew kellek problemi bl-użu tad-droga fil-passat.

Byfavo jista’ jikkawża telf temporanju tal-memorja. It-tabib tiegħek se jeżaminak qabel ma tħalli l-isptar jew il-klinika u jagħtik il-pariri meħtieġa.

Xi pazjenti li jsirulhom operazzjonijiet kirurġiċi jistgħu jesperjenzaw konfużjoni mentali (delirju) f’daqqa wara l-operazzjoni. Dan huwa aktar komuni f’pazjenti li jsirulhom kirurġiji kbar, li huma anzjani, li għandhom problemi ta’ memorja, li huma esposti għal anesteżija/sedazzjoni li hija profonda u/jew għal perjodu twil, jew li għandhom infezzjonijiet. Il-pazjenti b’delirju jistgħu jsibuha diffiċli biex isegwu konverżazzjoni, xi drabi jitħawdu aktar minn ħaddieħor, jaġitaw ruħhom u ma jkollhomx kwiet jew ikunu bi ngħas u jkollhom movimenti bil-mod ħafna, u jkollhom ħolm stramb jew jisimgħu ħsejjes jew ilħna li ma jeżistux. It-tabib tiegħek se jevalwa l-kundizzjoni tiegħek u jorganizza t-trattament meħtieġ għall-ġestjoni tiegħu.

Il-benżodiażepini xi kultant jikkawżaw effetti li huma l-kontra ta’ dak li l-mediċina hija maħsuba li tagħmel. Tista’ tisma’ dwar l-hekk imsejħa effetti “paradossali”. Dawn jinkludu pereżempju mġiba aggressiva, aġitazzjoni, ansjetà. Dawn huma aktar komuni fl-anzjani meta jirċievu dożi għoljin tal-mediċina jew meta l-mediċina tingħata malajr.


Tfal u adolexxenti
Byfavo m’għandux jingħata lill-pazjenti taħt it-18-il sena minħabba li ma ġiex ittestjat fit-tfal u fl-adolexxenti.

Mediċini oħra u Byfavo
Għid lit-tabib tiegħek jekk qed tieħu, ħadt dan l-aħħar jew tista’ tieħu xi mediċini oħra, b’mod partikolari dwar:
1. oppjojdi (inklużi mediċini li jtaffu l-uġigħ bħall-morfina, il-fentanil u l-kodeina jew ċerti mediċini ta’ sogħla jew mediċini għall-użu f’terapija ta’ sostituzzjoni bil-mediċina)
1. antipsikotiċi (mediċini għat-trattament ta’ ċertu mard psikjatriku)
1. ansjolitiċi (trankwilizzanti jew mediċini li jnaqqsu l-ansjetà)
1. mediċini li jikkawżaw sedazzjoni (pereżempju temazepam jew diazepam)
1. antidepressanti (mediċini għat-trattament tad-dipressjoni)
1. ċerti antistamini (mediċini għat-trattament tal-allerġiji)
1. ċerti antiipertensivi (mediċini għat-trattament ta’ pressjoni tad-demm għolja)

Huwa importanti li tgħid lit-tabib jew lill-infermier tiegħek jekk qed tieħu mediċini oħra, peress li l-użu ta’ aktar minn mediċina waħda fl-istess ħin jista’ jibdel l-effett tal-mediċini involuti.

Byfavo mal-alkoħol
L-alkoħol jista’ jibdel l-effett ta’ Byfavo. Għid lit-tabib jew lill-infermier tiegħek kemm tixrob alkoħol b’mod regolari jew jekk kellekx problemi bl-użu tal-alkoħol.

Tixrobx alkoħol għal 24 siegħa qabel tingħata Byfavo.

Tqala u treddigħ
Ma għandekx tuża Byfavo jekk inti tqila jew taħseb li tista’ tkun tqila. Għid lit-tabib jew lill-infermier tiegħek jekk inti tqila jew taħseb li tista’ tkun tqila.
Jekk inti omm li qiegħda tredda’, treddax għal 24 siegħa wara li tingħata din il-mediċina.

Sewqan u tħaddim ta’ magni
Byfavo jraqqdek, iġiegħelek tinsa u jaffettwalek il-ħila tiegħek biex tikkonċentra. Anki jekk dawn l-effetti jitilqu malajr, m’għandekx issuq u tħaddem magni sakemm dawn l-effetti jkunu telqu kompletament. Staqsi lit-tabib tiegħek dwar meta tkun tista’ ssuq jew tħaddem xi makkinarju.

[bookmark: _Hlk126143462]Byfavo fih dextran 40 għall-injezzjoni
Din il-mediċina fiha 198 mg ta’ dextran 40 għall-injezzjoni f’kull kunjett. F’każijiet rari, dextrans jistgħu jikkawżaw reazzjonijiet allerġiċi severi. Jekk għandek diffikultà biex tieħu n-nifs jew nefħa jew tħossok ħażin, fittex l-għajnuna medika minnufih.


3.	Kif jingħata Byfavo

It-tabib tiegħek se jiddeċiedi dwar id-doża tajba għalik.

It-teħid tan-nifs, ir-rata tat-taħbit tal-qalb u l-pressjoni tad-demm tiegħek jiġu mmonitorjati waqt il-proċedura u t-tabib jaġġusta d-doża jekk ikun meħtieġ.

Tabib jew infermier se jagħtik Byfavo permezz ta’ injezzjoni ġol-vina (fluss tad-demm) qabel u waqtl-operazzjoni. Byfavo jitħallat ma’ soluzzjoni ta’ sodium chloride biex issir soluzzjoni qabel ma jintuża. Jista’ jkollok bżonn diversi mediċini biex tinżamm rieqed, mingħajr uġigħ, tieħu n-nifs tajjeb bi pressjoni tad-demm stabbli. It-tabib jiddeċiedi liema mediċini għandek bżonn.

Il-ħin għall-irkupru wara t-tmiem tal-għoti huwa mistenni li jkun bejn 12 u l-15-il minuta.

Jekk tingħata wisq Byfavo
Jekk tingħata wisq Byfavo, jista’ jkollok is-sintomi li ġejjin:
· il-pressjoni tad-demm tiegħek tista’ tinżel
· it-taħbit tal-qalb tiegħek jista’ jnaqqas
· it-teħid tan-nifs tiegħek jista’ jnaqqas fir-ritmu u ma jkunx fil-fond

It-tabib tiegħek se jkun jaf kif jikkurak.

Staqsi lit-tabib jew lill-infermier tiegħek jekk ikollok xi mistoqsijiet dwar l-użu ta’ din il-mediċina.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Komuni ħafna (tista’ taffettwa aktar minn utent 1 minn kull 10)
1. Rata tal-qalb baxxa
1. Pressjoni baxxa tad-demm
1. Tħossok ma tiflaħx (nawżja)
1. Tkun ma tiflaħx (rimettar)

Komuni (tista’ taffettwa sa utent 1 minn kull 10)
1. Tħossok bla kwiet
1. Uġigħ ta’ ras
1. Tħossok stordut
1. Teħid tan-nifs bil-mod jew mhux fil-fond b’mod mhux tas-soltu (u livell baxx ta’ ossiġnu fid-demm)
1. Ngħas fit-tul jew tkun mitluf minn sensih wara l-operazzjoni
1. Tertir

Mhux komuni (tista’ taffettwa sa utent 1 minn kull 100)
1. Sulluzzu
1. Pożizzjonament anormali tal-ilsien fil-ħalq (ogħla, lejn is-saqaf, u aktar lura fil-ħalq mis-soltu)
1. Bard

Mhux magħruf (ma tistax tittieħed stima tal-frekwenza mid-data disponibbli)
· Reazzjoni allerġika severa u f’daqqa

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’ Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Byfavo

Il-professjonisti fl-isptar jew fil-klinika huma responsabbli mill-ħażna ta’ din il-mediċina.

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u t-tikketta tal-kunjett. Id-data ta’ meta tiskadi tirreferi għall-aħħar ġurnata ta’ dak ix-xahar.

L-istabbilità kimika u fiżika waqt l- użu ntweriet għal 24 siegħa f’temperatura ta’ 20 ‑–25°C. 

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwazzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma jintużax immedjatament, il-ħinijiet u l-kondizzjonijiet ta’ ħżin waqt l-użu huma r-responsabbiltà tal-utent (ara sezzjoni 6.3 tas-SmPC).

Tużax din il-mediċina jekk tinnota materja partikolata jew telf ta’ kulur viżibbli.


6.	Kontenut tal-pakkett u informazzjoni oħra

X’fih Byfavo
1. Is-sustanza attiva hi remimazolam. Kull kunjett fih remimazolam besylate ekwivalenti għal 50 mg ta’ remimazolam. Wara r-rikostituzzjoni kull mL fih 5 mg ta’ remimazolam li jiġi dilwit iżjed qabel l-użu. It-tabib tiegħek jiddeċiedi l-ammont eżatt li huwa tajjeb għalik.
1. Is-sustanzi mhux attivi l-oħra huma:
· Dextran 40 għall-injezzjoni
· Lactose monohydrate
· Hydrochloric acid
· Sodium hydroxide

Ara sezzjoni 2, “Byfavo fih dextran 40 għall-injezzjoni”.

Kif jidher Byfavo u l-kontenut tal-pakkett
Byfavo huwa trab abjad għal offwajt għal konċentrat għal soluzzjoni għall-injezzjoni/infużjoni (trab għal konċentrat).

Daqsijiet tal-pakketti
Pakkett ta’ 10 kunjetti


Detentur tal-Awtorizzazzjoni għat-Tqegħid fis-Suq
PAION Pharma GmbH 
Heussstraße 25
52078 Aachen
Il-Ġermanja 

Manifattur
PAION Deutschland GmbH 
Heussstraße 25
52078 Aachen
Il-Ġermanja

PAION Pharma GmbH
Heussstraße 25
52078 Aachen
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Viatris 
Tél/Tel: +32 (0)2 658 61 00
	Lietuva 
PAION Pharma GmbH 
Tel: +800 4453 4453

	България
PAION Pharma GmbH 
Teл.: +800 4453 4453
	Luxembourg/Luxemburg 
PAION Pharma GmbH 
Tél/Tel: +800 4453 4453

	Česká republika
PAION Pharma GmbH 
Tel: +800 4453 4453
	Magyarország 
PAION Pharma GmbH 
Tel.: +800 4453 4453

	Danmark 
PAION Pharma GmbH 
Tlf: +800 4453 4453
	Malta
PAION Pharma GmbH 
Tel: +800 4453 4453

	Deutschland
PAION Pharma GmbH 
Tel: +800 4453 4453
	Nederland
PAION Pharma GmbH 
Tel: +800 4453 4453

	Eesti
PAION Pharma GmbH 
Tel: +800 4453 4453
	Norge
PAION Pharma GmbH 
Tlf: +800 4453 4453

	Ελλάδα
Viatris Hellas Ltd
Τηλ: +30 210 0100002
	Österreich
PAION Pharma GmbH 
Tel: +800 4453 4453

	España
Viatris Pharmaceuticals, S.L.
Tel: +34 900 102 712
	Polska
Viatris Healthcare Sp. z o.o.
Tel.: +48 22 546 64 00

	France
Viatris Santé
Tél: +33 4 37 25 75 00
	Portugal
PAION Pharma GmbH 
Tel: +800 4453 4453

	Hrvatska 
PAION Pharma GmbH 
Tel: +800 4453 4453
	România
BGP Products SRL
Tel: +40 372 579 000

	Ireland 
PAION Pharma GmbH 
Tel: +800 4453 4453
	Slovenija
PAION Pharma GmbH 
Tel: +800 4453 4453

	Ísland
PAION Pharma GmbH 
Sími: +800 4453 4453 
	Slovenská republika 
PAION Pharma GmbH 
Tel: +800 4453 4453

	Italia
Viatris Italia S.r.l.
Tel: +39 02 612 46921
	Suomi/Finland
PAION Pharma GmbH 
Puh/Tel: +800 4453 4453

	Κύπρος 
PAION Pharma GmbH 
Τηλ: +800 4453 4453
	Sverige
PAION Pharma GmbH 
Tel: +800 4453 4453

	Latvija 
PAION Pharma GmbH 
Tel: +800 4453 4453
	



Dan il-fuljett kien rivedut l-aħħar f’ <{XX/SSSS}>

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.


<---------------------------------------------------------------------------------------------------------------------

It-tagħrif li jmiss qed jingħata biss għall-professjonisti tal-kura tas-saħħa biss:

Byfavo 50 mg trab għal konċentrat għas-soluzzjoni għall-injezzjoni/infużjoni


GĦALL-UŻU GĦAL ĠOL-VINI BISS

Irid jiġi rikostitwit u dilwit iżjed qabel l-użu mas-Sodium Chloride 9 mg/mL (0.9 %) soluzzjoni għall-injezzjoni

Aqra b’attenzjoni s-Sommarju tal-Karatteristiċi tal-Prodott (SmPC) qabel l-użu.

Remimazolam għandu jingħata biss fl-isptarijiet jew f’unitajiet tat-terapija ta’ kuljum mgħammra b’mod adegwat minn tobba mħarrġa fl-anesteżija.

Il-funzjonijiet ċirkolatorji u respiratorji għandhom jiġu mmonitorjati kontinwament (eż. l-elettrokardjogramma (ECG), l-ossimetrija tal-polz) u l-faċilitajiet għall-manutenzjoni tal-passaġġi respiratorji, il-ventilazzjoni artifiċjali, u faċilitajiet oħra ta’ rianimazzjoni għandhom ikunu disponibbli immedjatament u f’kull ħin.


Struzzjonijiet għall-użu

Prekawzjonijiet ġenerali
Kull kunjett huwa għal użu ta’ darba biss. Ir-rikostituzzjoni u d-dilwizzjoni tal-prodott għandhom isiru bl-użu ta’ tekniki asettiċi. Ladarba jinfetaħ il-kontenut tal-kunjett għandu jintuża immedjatament (sezzjoni 6.3 tas-SmPC). Biex jiġi evitat qtugħ, il-labra għandha tiddaħħal f’angolu ta’ 45° sa 60° bil-ftuħ tat-tarf tal-labra iħares ‘il fuq (jiġifieri, ‘l bogħod mit-tapp), xi kultant imsejjaħ “bevel up”. Għandu jiġi applikat ammont żgħir ta’ pressjoni, u l-angolu jiżdied gradwalment hekk kif il-labra tidħol fil-kunjett. Il-labra għandha tkun f’ngolu ta’ 90 grad eżatt kif iċ-ċanfrin tal-labra jgħaddi mit-tapp.

Struzzjonijiet għar-rikostruzzjoni
Byfavo għandu jiġi rikostitwit billi jiżdiedu 10 mL ta’ soluzzjoni għall-injezzjoni ta’ sodium chloride 9 mg/mL (0.9 %) u mdawwar bil-mod sakemm it-trab jinħall kompletament. Byfavo rikostitwit se jkun ċar u bla kulur għal isfar ċar. Is-soluzzjoni għandha tintrema jekk tiġi osservata materja partikulata viżibbli jew telf ta’ kulur. 

Struzzjonijiet għad-dilwizzjoni
Għall-għoti, is-soluzzjoni rikostitwita għandha tiġi dilwita aktar. Il-volum xieraq ta’ soluzzjoni rikostitwita ta’ remimazolam għandu jinġibed mill-kunjett(i) u jiżdied ma’ siringa jew borża tal-infużjoni li jkun fiha soluzzjoni għall-injezzjoni ta’ 9 mg/ml (0.9 %) ta’ sodium chloride sabiex tinkiseb konċentrazzjoni finali ta’ 1-2 mg/ml remimazolam (Tabella 1).

Tabella 1 Struzzjonijiet għad-dilwizzjoni
	Soluzzjoni tar-rikostruzzjoni
	Konċentrazzjoni finali 2 mg/ml
	Konċentrazzjoni finali 1 mg/ml

	5 mg/mL
(50 mg rikostitwit b’10 mL)
	Iddilwixxi 10 mL ta’ soluzzjoni rikostitwita b’15 mL ta’ soluzzjoni għall-injezzjoni ta’ sodium chloride (0.9 %)
	Iddilwixxi 10 mL ta’ soluzzjoni rikostitwita b’40 mL ta’ soluzzjoni għall-injezzjoni ta’ sodium chloride (0.9 %)



Għoti ma’ fluwidi oħra
Meta Byfavo jiġi rikostitwit u dilwit għall-użu f’sodium chloride (0.9 %) kif deskritt hawn fuq, intweriet kompatibbiltà ma’:
Glucose 5 % infużjoni ġol-vini,
Glucose 20 % w/v soluzzjoni għall-infużjoni,
Sodium Chloride 0.45 % w/v u Glucose 5 % w/v soluzzjoni għall-infużjoni,
Sodium Chloride 0.9 % infużjoni ġol-vini,
Ringers Solution (Sodium Chloride 8.6 g/L, Potassium Chloride 0.3 g/L, Calcium Chloride dihydrate 0.33 g/L)
Dan il-prodott mediċinali ma għandux jitħallat jew jingħata flimkien permezz tal-istess linja ta’ infużjoni ma’ prodotti mediċinali għajr dawk il-fluwidi deskritti f’din is-sezzjoni.

Inkompatibbiltajiet
Inkompatibbiltajiet bejn Byfavo u s-soluzzjonijiet li jingħataw flimkien jistgħu jirriżultaw fi preċipitazzjoni/turbidità li tista’ tikkawża okklużjoni tas-sit ta’ aċċess vaskulari. Byfavo mhuwiex kompatibbli mas-Soluzzjoni ta’ lactated Ringer (magħrufa wkoll bħala Soluzzjoni Compound Sodium Lactate jew is-Soluzzjoni ta’ Hartmann), is-Soluzzjoni ta’ Ringer aċetat, u s-Soluzzjoni għall-infużjoni ta’ Ringer bikarbonat u soluzzjonijiet alkalini oħra peress li s-solubbiltà tal-prodott hija baxxa f’pH ta’ 4 jew ogħla.
Dan il-prodott mediċinali ma għandux jitħallat jew jingħata flimkien fl-istess linja ta’ infużjoni ma’ prodotti mediċinali oħra ħlief dawk imsemmija f’“Għoti ma’ fluwidi oħra”.

Stabbiltà waqt l-użu wara r-rikostituzzjoni

L-istabbiltà kimika u fiżika waqt l-użu ntweriet għal 24 siegħa ta’ 20°C sa 25°C.

Mill-aspett mikrobijoloġiku, sakemm il-metodu ta’ ftuħ/rikostituzzjoni/dilwazzjoni ma jipprekludix ir-riskju ta’ kontaminazzjoni mikrobjali, il-prodott għandu jintuża immedjatament. Jekk ma tintużax immedjatament, il-ħinijiet u l-kondizzjonijiet ta’ ħżin waqt l-użu huma r-responsabbiltà tal-utent.

Prekawzjonijiet speċjali għall-ħażna

Żomm il-kunjetti fil-kartuna ta’ barra sabiex tilqa’ mid-dawl.

